
Teknik... 

* C aktuelt ) ★ 

★ 

Ougbt to be translated 

£\ånen 

Der er nu flere oplysninger om de udbrud af rød¬ 
lig gas, som blev set på Månen 29- oktober og 27. 
november 1963. Den 29* oktober blev tre røde plet¬ 
ter set, én i krateret Aristarchus og to i den nærlig¬ 
gende Schroters dal. De røde pletter varede ca. 20 
minutter. Den 27 november blev et glødende rødt 
område 20 km langt og 2,5 km bredt iagttaget langs 
Aristarchus kraterrand. Pletten forsvandt ca. 75 mi¬ 
nutter efter den først blev iagttaget. Begge observati¬ 
oner blev foretaget ca. 2 døgn efter solopgang på det 
pågældende sted. To gange i efteråret 1961 iagttog 
den russiske astronom Kozyrev udbrud i dette krater. 
Han mente, at det var udbrud af brint. Observatio¬ 
nerne 29- oktober og 27. november blev foretaget på 
Lowell observatoriet, og det den 27. november også 
af Perkins observatoriet i USA. 

Den 2. februar kl. 10,23 dansk tid, ca. ll/ 2 minut 
for Ranger 6 knustes mod Månen iagttog Lowell ob¬ 
servatoriet en eksplosion på Månen, ca. 100 km fra 
det beregnede nedslagssted. Mount Palomar, som 
iagttog samme område så dog intet. Omtrent samtidig 
med Ranger 6’s landing blev en stor gullig støvsky 
set i krateret Tycho. 

Jordens atmosjcere 

Over den tæfte^almosfære af kvælstof og ilt har 
Explorer-drabanterne opdaget et 2000 km højt lag af 
Helium, og over dette et flere tusinde km højt lag 
af brint (naturligvis i uhyre fortyndet tilstand, hvad 
vi ville kalde et vakuum). 

Sovjet 

Kosmos 24 blev bragt til landing efter 9 dage. I tiden 
2 december 1963 til 25. januar 1964 blev der fore¬ 
taget et ukendt antal afprøvninger af militærraketter 
ud over Stillehavet. Der var to målområder, et 9000 
km fra Baikmur og et 13000 km fra denne base. 


Den 30. januar opsendte Sovjet drabanterne Elek¬ 
tron 1 og 2. Endnu medens sidste trin fungerede blev 
Elektron 1 udløst. Rakettrinet fungerede endnu et 
stykke tid, og da den tilstrækkelige hastighed var op¬ 
nået blev Elektron 2 udløst. Begge drabanter skulle 
udforske strålingsbælterne og de vejede begge under 
1 ton. 

Banedata: 

Elektron 1: 406—7100 km. 

Omløbstid: 2 timer 49 min. 

Elektron 2: 460—68.200 km. 

Omløbstid: 22 timer 40 min. 

Banehældning for begge drabanter 61°. 

Kommentar 

Hvor utroligt det end lyder, er det første gang Sov¬ 
jet har opsendt drabanter i over 2000 km’s højde. 
Det vil sige, at det først er nu, 5 år efter USA, at 
Sovjet begynder på den detaillerede udforskning af 
Jordens strålingsbælter, der jo ligger meget højt. 
Hvad kan vi udlede heraf? 

Det vigtigste russiske projekt er en bemandet rum¬ 
station, hvis militære og videnskabelige fordele er 
indlysende. 

Den grundlæggende forskning forud er blevet ud¬ 
ført af VOSTOK og KOSMOS, som begge har bevæ¬ 
get sig i de lave højder, hvor rumstationen skal kred¬ 
se. Både rumforskning og hvede koster penge, så 
man har været nødt til at begrænse rumforskningen 
lidt. Da rummet længere oppe end 2000 km ikke har 
nogen militær interesse, har man sparet på de viden¬ 
skabelige drabanter, der skulle udforske disse områ¬ 
der. Hvor ringe den russiske videnskabelige forskning 
i disse områder (hvor USA har en snes eller flere 
drabanter flyvende) ses af, at siden Lunik 3 den 4. 
oktober 1959 har følgende russiske fartøjer været 
mere end 2000 km oppe: 

VENUS 1, den 12. februar 1961. 

Tav efter 19 dage. 643,5 kg. 

MARS 1, den 1. november 1962. 

Fungerede i 4l/ 2 måned. 

LUNIK 4, den 2. april 1963. 

Det var et mislykket måneskud, hvor den 1422 
kg tunge drabant efter 31/2 døgns flyvning pas¬ 
serede 8.500 km forbi Månen, og derefter gik 
ind i en bane 90.000 — 700.000 km oppe om¬ 
kring Jorden. 

ELEKTRON 1 og 2. 

Det er 5 fartøjer i alt i de sidste 4y 2 år, hvoraf 
kun de to er videnskabelige jorddrabanter. Resten har 
været teknisk og videnskabelig (militær) forskning 
til en rumstation. USA har jo både store militære og 
civile programmer på én gang. 

USA 

Den 21. januar opsendte USA den 78 kg tunge kom¬ 
munikationsdrabant Relay 2 i en bane 7410—2090 
km oppe, men en omløbstid på 3 timer 14,7 minutter. 
Drabanten fungerer normalt. NASA vil nu koncen¬ 
trere sig om SYNCOM, og der vil ikke blive op- 
sendt flere Telstars- eller Relay-drabanter. Derfor vil 
NASA i tiden 1966—68 opsende 5 drabanter i 24- 
timers banen 35.800 km oppe, hvor man vil afprøve 
meteorologisk udstyr, måle stråling, stabilisere dra¬ 
banter ved hjælp af tyngdekraften, afprøve kommu¬ 
nikationsudstyr etc. 

Den 25. januar blev ballondrabanten Echo 2 op- 
sendt. Den 233 kg tunge ballon er 41 meter i dia¬ 
meter. Dens oppustning blev filmet af fjernsynska¬ 
meraer anbragt i Agena-trinet af den Thor-Agena, 
der opsendte den. Den kredser mellem 1320 og 1030 
km oppe i en polarbane, med en hældningsvinkel på 
81,5° og en omløbstid på 108,8 min. 

Den 29 januar blev Saturn no. 5 opsendt i en bane 
751 — 260 km oppe med en omløbstid på 94,8 mi¬ 
nutter. Desværre har jeg givet nogle fejlagtige oplys¬ 
ninger om forsøget i UFO-NYT. Her er de korrekte, 
idet man må erindre, at når NASA siger 1 ton, me¬ 
ner de et „short ton“ på 908 kg. De følgende stør¬ 
relser er i metriske ton a 1000 kg. 


Samlet vægt . 17,1 ton 

Sidste rakettrin . 6,5 ton 

Ballast af sand: . 5,3 ton 

Beholder til sand -|- næse . 3,0 ton 

Tekniske instrumenter . 2,3 ton 


Ved starten vejede raketten 510 tons. Ligesom 
Centa ur-forsøget den 27. november var der her tale 
om et rent teknisk forsøg, hvor man afprøvede RL-10 
motorerne, der blev drevet af flydende brint ved ~r m 
2 57° C. Man har bl. a. ikke kunnet anvende smøre¬ 
midler til brændstofpumperne grundet den store 
kulde. Næste forsøg skal bringe en 5 tons model af 
tremands rumskibet Apollo i bane. 

Saturn-rakettens to trin: 

1 . trin: 


8 H-l motorer, der bliver drevet af petroleum 
og flydende ilt. De yder hver en trykkraft på 
85 ton. 

2 . trin: 

6 RL-10 motorer, drevet af flydende brint og 
flydende ilt. De yder hver en trykkraft på 7 ton. 
Den 30. januar sendte NASA den 365 kg tunge 
Ranger 6 til Månen. Den medførte 6 TV-kameraer, 
der vejede 170 kg. Rejsen til Månen tog 65 timer og 
35 minutter. Den ramte Månen kl. 10,24—10,33 i 
nærheden af krateret Julius Cæsar i Mare Tranquil- 
liatis på 8,5° nordlig bredde. Alt gik perfekt indtil 
kameraerne skulle tændes 10 minutter før landingen. 
Man er ikke helt klar over, hvad der er årsag til fej¬ 
len, men man mener, at den har noget at gøre med, 
at TV-kameraerne begyndte at sende i 1 minut, end¬ 
nu medens Atlas-Agena-raketten virkede. Ranger 7 er 
nu sendt tilbage til fabrikken fra Cape Kennedy. 
Man håber at kunne opsende den i april. 

Hemmelige drabanter: 

Den 21. december m. Thor-Agena. 

2 drabanter med samme raket. 

Nr. 1 200—345 km. Nr. 2 340—415 km. 

Den 11. januar m. Thor-Agena. 

4 drabanter med samme raket. Alle i bane 909— 
929 km, omløbstid 103,41 min. 

Den 19. januar m. Thor-Agena. 

833-804 km med omløbstid på 101,3 min. Dens 
banehældning er usædvanlig: 99°. 

De nøjagtige baner for Tiros 8 og Explorer 19 
blev: 

Tiros 8: 

698—765 km 99,33 min. 

Den fungerer nu ikke længere^helt godt. 
Explorer 19: \ 

598—2.393 km. 115,9 min 7 kg. 

Hemmelig drabant 15. februar med Thor-Agena. 

Gemirti 

Den 21. januar blev begge trin af Titan 2 raketten 
afprøvet på jorden i Cape Kennedy. Alt gik perfekt. 
Gemini 1 skal opsendes tom i en bane 140—260 km 
oppe ca. 20. marts. Her afprøves forskelligt elektro¬ 
nisk udstyr. Gemini 2 skal 140 km op på en 19 mi¬ 
nutters flyvetur, hvor varmeskjoldet afprøves. Gemini 
3 skal 3 gange rundt om Jorden i november, hvor 
de forskellige tekniske systemer afprøves. Det menes, 
at Shepard eller Grissom bliver 1. pilot, medens den 

tidligere X-15 pilot, Neil Armstrong bliver 2. pilot. 
Sidste: 

Den 27. februar opsendte Sovjet Kosmos 25. Den gik 
ind i en bane 526—272 km oppe med en omløbstid 
på 92,27 min. Det er en forskningsdrabant, som ikke 
skal lande igen. 

H.S. 


Almindelig teori 

Som bekendt er Jorden omgivet af et magnetfelt, der 
er stærkest ved overfladen og som når ca. 60000 km 
- ud. I denne afstand har Jordens magnetfelt nemlig 
omtrent samme styrke som det interplanetare felt. 

Naturlovene siger nu, at når en elektrisk ladet parti¬ 
kel kommer ind i et magnetfelt, vil den beskrive en 
spiralbevægelse om de magnetiske kraftlinier. Hvis 
man forøger det magnetiske felts styrke vil spiralen 
blive mindre, indtil styrken er blevet så stor, at par¬ 
tiklen „spejles“, og bevæger sig bort i samme retning 
som den kom. 

For Jordens vedkommende betyder det, at en elek¬ 
trisk partikel i Jordens magnetfelt vil bevæge sig i en 
proptrækkerbevægelse indtil den når ned i ea. 4—500 
km’s højde. Så er feltstyrken blevet for stor, og par¬ 
tiklen følger i en kæmpebue de magnetiske kraftlinier 
indtil kraftlinien på sin vej mod en af Jordens mag¬ 
netpoler i 500 km’s højde kommer ned i et område, 
hvor magnetfeltets styrke igen bliver for stor, og par¬ 
tiklen så igen „spejles“ tilbage. Således vil den i sin 
spiralbevægelse bevæge sig frem og tilbage langs Jor¬ 
dens magnetfelts kraftlinier, indtil luftmodstanden ef¬ 
ter nogle år bremser bevægelsen. 

(Prøv selv at lave nogle tegninger til ovenstående). 

Strålingsbcelterne 

Strålingsbælterne består af protoner og elektroner der 
1 er indfanget af Jordens magnetfelt. (Navnet „strå¬ 
lingsbælter" er altså misvisende). Partiklerne bevæger 
sig hurtigt, de hurtigste protoner med 30.000 km/sec. 
og de hurtigste elektroner med 250.000 km/sek. 
Spiralbevægelsen fra magnetpol til magnetpol varer 
altså mindre end ét sekund. 


Vi må lige nævne begrebet elektronvolt; det er et 
mål for hvor hurtigt en elektron bevæger sig, og der¬ 
med et mål for dens energi. En proton, som har ener¬ 
gien 1 elektronvolt, bevæger sig ikke nær så hurtigt, 
fordi dens masse er 1840 gange så stor som elektro¬ 
nens. Idet Kev = 1000 elektronvolt og Mev = 
1 .000.000 elektron volt kan som eksempel nævnes, at 
en elektron med energien 1 Kev bevæger sig med 
160.000 km/sek., medens en 1 Kev proton kun bevæ¬ 
ger sig med 4.500 km/sek. I det følgende vil en par¬ 
tikels energi blive angivet i elektronvolt. 

Strålingsbceltets opståen 

Strålingsbæltet er en naturlig ting for Jorden, og det 
har ikke spor med atombomber at gøre. Næsten alle 
partiklerne kommer fra Solen; under store soludbrud 
slynges skyer af protoner og elektroner ud i rummet, 
og nogle af dem når Jorden og bliver indfanget af 
Jordens magnetfelt. En mindre del — de meget erergi- 
rige protoner — kommer vist nok fra den kosmiske 
stråling. Den „gamle“ inddeling i to strålingsbælter, 
et indre og ydre, hvor det indre hovedsageligt består 
af protoner på 20—40 Mev og det ydre af elektroner 
på 1—2 Mev, er ikke længere fuldgyldigt. Der er i 
virkeligheden tale om ét strålingsbælte med flere zo¬ 
ner bestående af særligt energirige partikler, og der 
findes ikke nogen steder, hvor kun den ene slags 
partikler findes; overalt i bæltet findes både protoner 
og elektroner. De nyeste resultater kan samles i føl¬ 
gende skema 
Protoner: 

500—6.500 km oppe: 30 MeV protoner dominerer. 

ca. 2 5.000 km oppe: 0,5—1 MeV protoner dom. 
Elektroner: 

ca. 22.000 km oppe: 1 MeV elektroner dominerer. 

ca. 33.000 km oppe: 40—50 KeV elektroner dom. 

Alle partiklerne til sammen vejer kun nogle få hun¬ 
drede gram, og man finder ca. 1 proton pr. 100 cm 3 
i Van-Allen-bæltet (nogen steder flere og nogen ste¬ 
der færre) (fortsattes) 

H. S. 


Detektorer 

Vi er atter i stand til at levere et begrænset antal de¬ 
tektorer. Henvendelse til hr. Frank Lerbæk, Strand¬ 
huse 35, Svendborg, tlf. (09) 21 34 76, vedlæg ven¬ 
ligst svarporto. 


JORDENS \j 
STRÅLINGSBÆLTER 

Ought to be translated 

ASTRONOMI 

Ought to be trans lat ed 


V 


tjer- 


Mcelkevejen ^ 

Ikke alle mælkevejens stjerner er lige gamle. De stje 
ner, som befinder sig i nærheden af Mælkevejens cen¬ 
trum, ca. 30000 lysår borte er 3—5 milliarder år æl¬ 
dre end stjernerne herude i de tyndt besatte spiral¬ 
arme. De fleste af disse stjerner er nu røde kæmpe¬ 
stjerner, der bevæger sig i et støvfrit område, hvor 
nye stjerner ikke længere kan dannes. Deres indbyr¬ 
des afstand er ringe, ca. 1 lysår. Herude, hvor der sta¬ 
dig er masser af støv til at danne nye stjerner af, er 
den indbyrdes afstand 6—8 lysår. Desuden — af 
Mælkevejens 100 milliarder stjerner befinder de 90 
milliarder sig i centrum. Der skal ikke meget fantasi 
til at forestille sig hvordan rumflyvningen opstod der¬ 
inde på et tidspunkt, hvor livet endnu ikke var opstået 
på den da nyskabte jord (Jorden er 4,5 milliarder år 
gammel). Bl. a. vil den ringere afstand mellem stjer¬ 
nerne nok opmuntre mere til interstellar rumflyvning 
end herude. Også de kugleformede stjernehobes stjer¬ 
ner er lige så gamle; vi befinder os i et tyndt besat 
område af unge stjerner. Hvis vi tager fantasien lidt 
i brug, kan man tænke sig flere „planteføderationer“ 
i kuglehobene og i centrum, i begyndelsen uvidende 
om hinanden, indtil de første forskningsekspiditioner 
mødtes — på et tidspunkt hvor de første primitive 
fisk svømmede rundt i Jordens have ... 

X 

Marsm ånerne i \ 

Der er fréré mærkelige ting ved marsmånerne end 
dem, som blev nævnt i februar-nummeret af UFO¬ 
NYT. I denne artikel blev nævnt fire punkter, så jeg 
vil fortsætte med listen. 

5 ° De bevæger sig i Mars’ ækvatorplan (hældning 
2 ° for dem begge to). 

6 ° Deres baner er næsten cirkelrunde. Phobos eccens- 
trisitet e = 0,017 og Deimos = 0,003. e = 0 
betyder at banen er helt rund, og e = 1 betyder 
at ellipsen er udartet til en ret linie. Månens e er 
f. eks. = 0,055, Jordens = 0,017, og den 6. 
Jupitermåne 0,155. Der er kun ét legeme i solsy¬ 
stemet, der har en mere cirkulær bane end Deimos, 
og det er Saturn-månen Dione, hvis e = 0,002. 

7 ° Månernes størrelse er beregnet ud fra mængden af 
det lys de tilbagekaster. Da klippe kun tilbage¬ 


kaster lidt lys, er størrelserne beregnet til 16 km 
i diameter for Phobos og 8 km for Deimos. Var 
de lavet af Aluminium behøvede Phobos kun at 
være 2 km i diameter og Deimos 1 km i diameter. 
8 ° Banen for Phobos er: 

omløbstid: 7 timer 39 rnin. 
afstand fra Mars: 9-300 km. 

Banen for Deimos er: 

omløbstid: 1 døgn 6 timer 18 min. 
afstand fra Mars: 23.500 km. 

\( 

Kometer \ 

Hvad en komet er kan De læse i en god astronomi¬ 
bog, her skal kun kort nævnes en ny teori for deres 
opståen. En komet består af is, frosset kuldioxid, am¬ 
moniak og metan. Når den kommer tæt ved Solen 
fordamper disse stoffer, og kometen opløses i løbet af 
nogle millioner år. Men siden vi stadig ser nye, hvor¬ 
fra kommer De da? 

Svar: Fra et bælte af isklumper, der kredser om 
Solen i afstande fra én lysuge til to lysår. I alt skulle 
50 milliarder sådanne klumper kredse om Solen. I 1,5 
lysårs afstand er omløbstiden 300 millioner år, og So¬ 
len er ikke klarere end Venus. Den indbyrdes afstand 
mellem dem er 2 milliarder km. Solens og de nærme¬ 
ste stjerners tyngdekraft bringer uorden i dette is¬ 
bælte, og nogle falder ind mod Solen som kometer 
(isklumperne påvirker også hinanden). 

De er opstået fra den støvsky, hvoraf solsystemet er 
opstået, ude i de afstande fra Solen var støvskyens 
koncentration for ringe til at danne planeter. 

H.S. 


LIVET PA MARS 

Af V. F. Kouprevitch medlem af Videnskaberne 
Akademi , kommenteret af 
Alexander P. Kazantsev . 


Det sovjetiske litterære, kunstneriske og socialpoliti¬ 
ske blad „Octiabr“, som sorterer under „Pravda“, har 
i sin udgave for oktober kvartal 1963 offentliggjort 
nogle lige så interessante som modige erklæringer fra 
V. F. Kouprevitch, der er formand for Videnskaber¬ 
nes Akademi i Hviderusland, specialist i biologi og en 
af de mest kendte videnskabsmænd i Sovjetrusland. 

Redaktionen (af det franske blad „Le Courrier In- 
terplanétaire". O.a.) gør opmærksom på, at han har 
meget originale, ja endog fantastiske ideer om mulig¬ 
hederne for liv i verdensrummet. De resultater, han 
kommer til, er imidlertid ikke alene bygget på pro¬ 
blemernes stilling og antagelser men også på virkelige 
kendsgerninger, som andre forskere allerede har godt¬ 
gjort. Vi giver ordet til videnskabsmanden, som her 
vil udtale sig om mulighederne for liv på Mars: 

Mars er dannet flere hundrede millioner eller flere 
milliarder år før Jorden. Jeg mener, at Mars’ natur¬ 
forhold har muliggjort udviklingen af en mangfoldig¬ 
hed af planter og dyr samt INTELLIGENTE VÆSE¬ 
NER (fremhævet af Kazantsev). Følgelig har Mars- 
beboerne ligesom Jordens folk nået et udviklingstrin, 
hvis de da ikke er gået til grunde ved en eller anden 
katastrofe. Det er indlysende, at Marsbeboerne har ud¬ 
rettet store ting på deres planet, sådant arbejde som 
Jordens folk endnu ikke har kunnet mestre. Jeg tæn¬ 
ker her på Marskanalerne og det dermed skabte over¬ 
rislingssystem. Disse kanalers regelmæssige forløb, 
som spænder over begge halvkugler, kan ikke tilskri¬ 
ves naturlige årsager, af hvad art det end måtte være. 
Det drejer sig om et viljebestemt, intelligent udført ar¬ 
bejde. I realiteten er forholdene på Mars som forhol¬ 
dene i vore ørkenområder. Hvis der ikke var disse 
kanaler, ville vi sige, at der ikke var noget spor af 
aktiv intelligens på denne planet. Men når vi betragter 
dette korrekte system af kanaler på planetens over¬ 
flade, som er en uendelig, praktisk talt ikke afbrudt 
ørken, så må vi ganske naturligt drage den slutning, at 
kanalerne er skabt af intelligente væsener. Marskana¬ 
lerne er oaser på stribe, som nyder godt af kunstig 
vanding. 

Astronomerne har godtgjort, at kanalerne træder ty¬ 
deligere frem, når de hvide polkalotter smelter. Ka¬ 
nalerne bliver gradvis mørkere, i begyndelsen der hvor 
kalotterne smelter, og de mørkere tone fortsætter der¬ 
på til ækvator, ja endog udover ækvator. Som følge af 
dette må man nødvendigvis indrømme, at de hvide 
kalotter er et tæppe af sne. N. A. Kozyrev har bevist, 
at der er sne på Mars, men tykkelsen af dette snelag 
skulle ifølge ham ikke beløbe sig til mere end et par 
millimeter. Jeg mener for mit vedkommende, at dette 
lag er nogle få centimeter tykt, om ikke mere. Thi 
for at kanalerne skal blive mørkere, må snelaget ab¬ 
solut være mere end 2 millimeter tykt! Jeg er over¬ 
bevist om, at den sne, der falder på Mars’ poler, er af 


en enorm „økonomisk" betydning. Smeltevandet an¬ 
vendes til overrisling af utallige oaser, som ligger for¬ 
delt efter et bestemt system på planeten. 

For at kunne anvende de sparsomme vandressourcer 
på en så forstandsbetonet måde må Marsbeboerne nød¬ 
vendigvis være intelligente skabninger. Og det er gan¬ 
ske naturligt, at man spørger, om disse intelligente 
rumbrødre ikke har besøgt Jorden. Mig forekommer 
det, at de må have været her. Den altovervejende ma¬ 
joritet af de lærde benægter dette, idet de påberåber 
sig at Marsbeboerne ikke så langt menneskelig erfa¬ 
ring kan gå tilbage i tiden, har efterladt sig noget 
spor i så henseende. Men hvorfor skulle der i det hele 
taget være efterladte spor? Det kan jo være, at de har 
været hernede på en kort visit for tusinder af år si¬ 
den. De har set Jorden, de har haft den under obser¬ 
vation, og de har vedtaget, at dér var der ikke noget 
for dem at gøre; hvem ved? 

Det kan også være, at de nuomstunder besøger Jor¬ 
den uden at træde i kontakt med os. Og hvorfor nu 
det, vil man spørge. Hvad mig selv angår, så for¬ 
moder jeg, at de mener, at Jordmenneskets nuvæ¬ 
rende intelligensniveau ikke har nået et stade, der be¬ 
rettiger til kontakt, og at vi moderne mennesker — 
set under denne nye synsvinkel — ikke i deres øjne 
synes mere udviklede end vore forfædre: hulebebo¬ 
erne." 

Fra „Le Courrier Interplanétaire", 

Oversat: Aage Voss. 


GADEFULD 

ORGON-ENERGI 

(Ought to be translated). 

Artiklen om den gådefulde orgon-energi er taget 
fra Flensborg Avis for 16. januar 1964. Vi finder 
artiklen ikke blot interessant, men på sin vis choke¬ 
rende, fordi den så direkte afslører — eller i hvert 
fald peger på — de skjulte kræfter, som vi glimtvis 
kan ane bag den politiske magtkamp i vor ver¬ 
den. I denne kamp er videnskabsmanden blevet en 
vigtig faktor. 

Fra den uhyre interessante bog af franskmæn- 
dene Pauwels og Bergier, »Den fantastiske virkelig- 
hed <r, citerer jeg fra kapitlet »Komplottet i fuldt 
dagslys« følgende linier fra side 49: 

»Den nuværende generation får overalt og altid 
at føle, at videnskabsmanden er nøje forbundet 
med verden. Han sidder inde med så at sige hele 
den nyttige viden. Han vil snart sidde inde med så 
at sige hele magten. Han er nøglepersonen i det 
eventyr, menneskeheden har indladt sig på. Ind¬ 
kredset af politikere, trængt af politi og sikkerheds¬ 
tjeneste, overvåget af militæret har han lige store 
chancer for ved slutningen af sin karriere at finde 
Nobelprisen og eksekutionspeletonen«. 

Disse ord erindrer man i forbindelse med nær¬ 
værende artikel om dr. Wilhelm Reich. 

Vagn Dybkær. 

Var dr. Wilhelm Reich, der 1958 døde i et fængsel 
i USA, en fantast eller martyr for videnskabenf — 
Meget tyder i hvert fald på, at der var tale om et 
justitsmord 

Af V. J. Brøndegaard 

Navnet Wilhelm Reich leder man forgæves efter 
i alle leksika, selv de største og mest moderne. Men 
måske vil denne mand engang blive nævnt som en 
menneskehedens velgører. Geniet, der med et slidt 
udtryk var forud for sin tid, bliver jo først berømt 
og påskønnet, når han forlængst er død. 

Wilhelm Reich fødtes 1897 i en velhavende bon¬ 
defamilie i den østrigske provins Burgenland, den¬ 
gang en del af Ungarn. Faderen døde 1914, og 
drengen måtte selv føre landbruget videre samtidig 
med, at han forberedte sig til studentereksamen. 
Året efter indkaldtes han til hæren og deltog i ver¬ 
denskrigen til dens slutning. Derefter studerede han 
medicin ved universitetet i Wien og specialiserede 
sig efter eksamen i neurologi og psykiatri, blev 1924 
klinikassistent i den allerede navnkundige dr. Sig- 
mund Freuds Psykoanalytiske Polyklinik, hvor han 
1928 avancerede til leder af den kliniske afdeling. 
I 1930 flyttede han til Berlin og underviste ved 
universitetets medicinske fakultet. 

Den første katastrofe . . . 

Her indtraf den første katastrofe i dr. Reichs til¬ 
værelse. Han følte sig tiltrukket af en politisk be¬ 
vægelse, som med en dybtgribende samfundsreform 
ville intensivere hele menneskehedens arbejdsener¬ 
gi, og meldte sig ind i det kommunistiske parti. Men 
han blev snart dybt skuffet. Den øverste partile¬ 
delse viste ingen interesse for de kurser, han arran¬ 
gerede for partiets ungdom, og som skulle give den 


en dybere forståelse af menneskenaturen. Man be¬ 
skyldte tværtimod dr. Reich for brud på partidis¬ 
ciplinen og slog hans teorier i hartkorn med umo¬ 
ralske læresætninger. Reich måtte resten af livet 
kæmpe mod den samme misforståelse hos flertallet 
af sine fagfæller. 

Han opgav sin stilling ved universitetet i Berlin, 
blev udstødt af det kommunistiske parti og drog al¬ 
lerede oktober 1932 i landflygtighed. Hans forhen¬ 
værende partifæller forfulgte ham siden med fana¬ 
tisk had. Og Reich svarede til sidst igen med samme 
hadefuldhed, idet han betegnede alle politikere som 
samfundets kræftceller. 

Udvandrede til Norge og siden til USA 
Reich emigrerede til Norge og fik asyl i Oslo, hvor 
han underviste ved universitetets psykologiske insti¬ 
tut. I disse år falder hans biofysiske forskninger, 
hans forsøg på at afsløre selve livets gåde, skabel¬ 
sens rytme såvel i den enkelte celle som hele univer¬ 
set. Skønt hans tanker og ideer ofte syntes planløse, 
tabte han aldrig sit oprindelige mål af sigte, nemlig 
muligheden af en medicinsk anvendelse af de nye 
erkendelser. 

Under det syvårige ophold i Norge skrev Reich 
en række psykoanalytiske værker — »Fascismens 
Massepsykologi« (1933), »Psykologisk Kontakt og 
vegetativ Strømning« (1935), »Eksperimentelle Re¬ 
sultater af Seksualitetens og Angstens elektriske 
Funktion« (1938) og »Bionerne« (1938). Såvel dis¬ 
se bøger som hans talrige afhandlinger i videnskabe¬ 
lige tidsskrifter, de fleste på engelsk, vakte blandt 
biologer og fysikere en sådan storm af forargelse og 
kritik, at også de nordmænd, som hidtil havde un¬ 
derstøttet Reichs studier, begyndte at vakle. 

I 1939 måtte han atter emigrere, denne gang til 
USA. Her udnævntes han til professor i medicinsk 
psykologi ved Carnegie-fondets nystiftede »New 
School for Social Research« i New York. Og i 1942 
grundlagde han selv i staten Maine det Orgon-In- 
stitut, der skulle danne rammen om hans videre 
forsøg. Studenter og venner sikrede den økonomi¬ 
ske arbejdsro ved i 1949 at omdanne instituttet til 
en selvejende stiftelse. 

Reichs teorier 

Og hvad går de Reichske teorier så ud på? 

Man havde længe været klar over, at samtlige 

organiske funktioner ledsages af svage elektriske 
strømstød: hjernevirksomheden, pulsen, muskelbe¬ 
vægelserne osv. Herudfra sluttede Reich, at livet 
som sådant til syvende og sidst er af elektrisk na¬ 
tur og grundlagde på denne teori sin såkaldte ve- 
geto-terapi. Det førte atter til formuleringen af en 
ny energilov: mekanisk spænding — elektrisk lad¬ 
ning — elektrisk udladning — mekanisk afspæn¬ 
ding. Alle sygdomssymptomer følger denne rytme, 
hævdede han, så snart der under spænding og af¬ 
spænding optræder hemninger — fysiske såvel som 
kropslige, i det enkelte individ som i hele sam¬ 
fundet. 

Siden gik Reich et stort skridt videre og udvide¬ 
de den samme lov til at gælde for både atmosfæren 
og universet. Denne udvidelse af vegeto-terapien til 
sociologi og fysik resulterede i, at Reich blev eks¬ 
kluderet af den internationale psykoanalytiske fore¬ 
ning. 

Spaltning af den biologiske energi 
Tankegang kan som bekendt kun underbygges med 
eksakte forsøg. Og det var netop, hvad Reich gjorde 
på det psykologiske institut i Oslo. Men lykkedes 
det ham virkeligt at spalte den biologiske energi til 
de partikler, han kaldte »bioner«, omtrent som 
når fysikeren opererer med atomer og elektroner? 
Havde han fundet den fællesnævner for levende og 
døde stoffer, som selveste Einstein forgæves ledte 
efter? 

Inden for psykoanalytikernes kreds er man i dag 
tilbøjelig til at anerkende vegeto-terapien. En stadig 
større kreds af fagfolk i England og Amerika er¬ 
klærer sig nu parat til at kontrollere de forudsæt¬ 
ninger, under hvilke Reich påstod at have fundet 
bionerne. 

Øjenvidner som den verdenskendte pædagog A. 
S. Neill har overværet eksperimenter med den så¬ 
kaldte Orgon-akkumulator. Den udviklede en langt 
stærkere elektricitet end nogen nukendt. Andre ikke 
mindre prominente vidner har med egne øjne set 
urans nedbrydning i en sådan akkumulator. Men 
samtlige deltagere måtte forpligte sig til tavshed. 
Siden beslaglagde de amerikanske myndigheder al¬ 
le dokumenter om forsøget, alle optegnelser, ja 
endog private dagbøger. 

Hvorfor? Det vil rimeligvis længe endnu forblive 


en hemmelighed. Havde dr. Reich opdaget for me¬ 
get ... og for tidligt? Var han kommet på sporet 
af en energiform, der kunne blive en trussel mod 
hele Amerikas nationaløkonomi? 

De mennesker, som så, at en glødelampes be¬ 
røring med en Orgon-akkumulator fik den til at 
lyse, at en sådan akkumulator i Arizona opløste 
en hvirvelstorm, at den lavede regnvejr uden brug 
af kemiske midler (lokale myndigheder dokumen¬ 
terer det) — de kan selvfølgelig have taget fejl. 
Man kan betvivle deres sagkundskab. Men så megen 
mere grund er der til at genoptage forsøgene under 
virkelig eksakt kontrol. 

Kolossale slumrende kræfter i naturen 
Under alle omstændigheder er det en kendsger¬ 
ning, at der i den levende natur slumrer kolossale 
energier. Beundringsværdig, ja næsten uhyggelig, 
er den kraft, hvormed planterne arbejder. En 
jævnt stor bøgeskov omsætter på én sommerdag 
lige så megen energi, som der frigjordes ved Hiro- 
shima-bombens eksplosion! I en hvedeplantes celle 
er saftspændingen normalt ca. 10 atmosfærers tryk, 
svarende til 70 granvoksne mænds tryk på et par 
fødder! Under tørke kan saftspændingen endda stige 
til det syvdobbelte (i en hårdt pumpet bilring er der 
kun to atmosfærers tryk). 

Nede i jorden udfører rødderne andre kraftpræ¬ 
stationer. Deres pres kan nemt være 20—30 kilo¬ 
gram pr. kvadratcentimeter, således at en berørings¬ 
flade på blot 100 kvadratcentimeter giver en løfte¬ 
kraft på 2—3 tons! Det forklarer, hvordan trærød¬ 
der kan sprænge selv den hårdeste klippe eller — i 
byerne — lave store buler på kørebanen. Allige¬ 
vel er det intet imod frøenes spirekraft . . . man har 
målt tryk på helt op til 1.000 kg pr. kvadratcen¬ 
timeter. 

På Tulane- universitetet (USA) lagde professor 
beholder, fyldte den så med vand og lagde en 600 
Wm. Benfound V 2 kg bønner i en galvaniseret jern- 
kg tung stenblok oven over. På stenblokken an¬ 
bragte han yderligere forhjulene på en Fordvogn. 
Idet bønnerne bulnede ud, løftedes lasten en halv 
centimeter! 

Udslettede kulturers hemmelighedf 

At indeslutte et maksimum af kraft i et minimum 

af rum — det er princippet for al sprængnings- 

teknik. Presses et bundt tørre rødder i en klippe¬ 
revne og fugtes med vand, sprænges stenen som 
med dynamit. 

Det er sandsynligt, at man allerede i forhistorisk 
tid forstod at udnytte vækstkraften. Man kan have 
spaltet sten ved at så frø i fugerne — tid havde 
man jo dengang nok af. Når ægypterne for 6.000 
år siden kunne sprænge pyramideblokkene ud af 
klippevæggene øst for Nilen, skete det måske på 
den måde, at man drev tørre trækiler eller rødder 
ind i revner og borehuller og så lod dem opsuge 
vand. 

Hvad Reich var inde på, kan forlængst udslette¬ 
de kulturer have opdaget og udnyttet. Her er vi 
ganske vist inde på de rene gætterier — og dog: 
Hvem skriver myretuernes historie? Hvor tilfæl¬ 
dige er ikke de spor, vi finder af sunkne kultur¬ 
riger? Hvis en ny istid gik hen over Danmark, el¬ 
ler der faldt et par brintbomber. . . hvor meget eller 
rettere hvor lidt ville der så ikke være tilbage af 
staden København! Hvem véd — måske forstod 
man i sagnriget Atlantis at forvandle en bunke spi¬ 
rende korn til teknisk kraft. Medens vi ad besvær¬ 
lige omveje må omdanne kullene og olien først til 
varme er derefter til mekanisk energi, havde »at- 
lantierne« motorer, der så at sige blev opvarmet 
med plantefrø, og hvor disses livskraft omsattes til 
teknisk anvendelig energi. 

Reichs tragedie 

Reich mødte hele livet indvendinger og fordoms¬ 
fuld kritik. Men det øgede tilsyneladende kun hans 
forskertrang. Han drog stadig nye konklusioner, 
gennemførte lange idé-associationer, under hvilke 
det overhovedet ikke mere kom an på beviser. Til 
sidst påstod han endda, at han havde opdaget hele 
universets skabelsesakt. Han lovede et paradis på 
jorden, når den biologiske energi først kunne kon¬ 
centreres og anvendes på bedste basis. Over for 
den slags profetier stillede selv hans snævre om¬ 
gangskreds sig spektisk. Men Reich erklærede, at 
forklaringer kun betød tidsspilde. Han krævede 
medarbejdere, ikke elever. 

Vi nærmer os slutningen på Reichs tragedie. 

Hvad der egentlig er foregået af lyssky transak¬ 
tioner bag kulisserne, vides ikke, men i 1954 fik de 
amerikanske sundhedsmyndigheder (Food and Drug 
Administration) i hvert fald gennemført en rets¬ 


kendelse, som krævede indstilling af alle forsøg på 
Orgon-instituttet. Det hed i kendelsen, at disse 
forsøg gjaldt en kosmisk energi, som efter myndig¬ 
hedernes opfattelse ikke eksisterer, hvorfor der var 
tale om »vildførelse af offentligheden«. 

Når man betænker, hvor mange besynderlige sek¬ 
ter, der frit får lov til at husere i Amerika, kan 
denne begrundelse ikke siges at virke særligt over¬ 
bevisende .. . 

Da Reich alligevel fortsatte, kom han 1956 for 
et nævningeting, der idømte ham to års tugthus for 
contempt of court — ringeagt for retten. Dr. Reich 
overførtes til et fængsel i Maine, og her døde han 
halvandet år efter, godt 60 år gammel. 

Dommen chokerede — 

Det er ikke for meget sagt, at dommen chokerede 
de fleste læger, psykoanalytikere og sociologer. Når 
et kendt amerikansk forlag nu har udgivet Reichs 
samlede værker, må det opfattes som en åben de¬ 
monstration mod justitsmordet. 

Nægtes kan det ikke, at der knytter sig gåde¬ 
fulde omstændigheder til processen mod dr. Reich. 

I de syv år, undersøgelserne mod Orgon-instituttet 
stod på, lod juryen ikke — trods gentagne opfor¬ 
dringer fra stiftelsens side — en kommission af 
sagkyndige træde sammen, så Reichs forsøg og re¬ 
sultater kunne blive kontrolleret og de forudsæt¬ 
ninger prøvet, hvorunder han arbejdede. Modbe¬ 
viser blev »af formelle grunde« ikke forelagt ret¬ 
ten. Men alle, som overværede processen i Port¬ 
land, beretter også, at Reich selv gjorde alt for 
yderligere at vanskeliggøre sin stilling. Retten havde 
ganske vist afvist at beskæftige sig med videnskabe¬ 
lige problemer (!), men både anklager og regerin¬ 
gens vidner gav ofte nok Reich anledning til at 
forsvare sig. Han nægtede stejlt at besvare spørgs¬ 
mål. Han ønskede ingen kompromisser, ingen halv 
anerkendelse. 

Orgon-instituttet havde ikke bedraget nogen. Ak¬ 
kumulatorerne var ikke til salg, men udlåntes kun 
til dem, som anstillede forsøgene. Han havde ikke 
erklæret nogen formel eller teori for endelig be¬ 
vist. Sin nærmest påtvungne forsvarer ignorerede 
Reich under hele processen. Han førte overhovedet 
intet forsvar og gik straks over til modangreb — 
men ikke på videnskabelig basis; i stedet for søgte 
han at bevise, at der var tale om en international 

sammensværgelse mod ham og hans andet hjemland 
USA. Lyssky bagmænd ville forhindre, at Ame¬ 
rika udnyttede Oreon-energien. Og disse bagmænd 
sad i Moskva . . . 

Led dr. Reich af forfølgelses-vanvid? Opfattede 
retten hans ubeherskede opførsel som endnu en rin¬ 
geagt for myndighederne? Nævningene — husmod¬ 
re, bogholdere og købmænd — voterede knap 10 
minutter og vendte tilbage med kendelsen »skyldig«. 

Men retten afsagde ikke blot fængselsstraffen, 
den skærpede også det oprindelige forbud. Samt¬ 
lige apparater, brugt ved forsøgene, skulle afleveres 
og ødelægges medsamt tegninger, forsøgstabeller 
og korrespondancen. Alle Reichs bøger og manu¬ 
skripter — ikke kun dem, der beskæftigede sig med 
Orgon-energien! — blev konfiskeret og overdraget 
Food and Drug Administration til ødelæggelse. Her 
gik det hele op i luer sammen med skimlet lever¬ 
postej og fordærvet marmelade ... bl. a. bogen om 
fascismens masse-psykologi, måske det bedste værk 
om emnet. Den blev brændt i »den åndelige fri¬ 
heds land« Amerika anno 1958! 

Wilhelm Reich havde forudset sin skæbne. I 
bogen »The Murder of Christ« 1953 skrev han: »Et 
samfund forgiftet af de enkeltes sygdom må altid 
ødelægge dem, som vil helbrede det«. — 

Var han et geni eller en fantast? Mystikken om¬ 
kring hans virke kan sikkert kun hæves med de 
samme myndigheders bistand, som domfældede ham. 

V. ]. Brøndegaard. 

VULKANER PÅ 
MÅNEN 

Lowell-observatoriet, Arizona, den 1. nov. 1963 . 

Tre udbrud, som kunne være vulkanske, er for nogle 
dage siden blevet observeret i 20 minutter på Må¬ 
nens overflade af James Greenacre og Edward Barr, 
begge korttegnere. 

Direktøren for observatoriet, dr. John Hall, har 
erklæret, at disse udbrud, som viste sig med en kraf¬ 
tig rød farve, havde fundet sted i den nordvestlige 
fjerdedel af Månen. De tre røde pletter var hver 
mere end 3 km i diameter og lå meget tæt på hinan¬ 
den. 

Fra „Le Figaro (t 1. november 1963. 

Oversat: Aage Voss. 



Ufologi... 

DE MYSTISKE UNIER 


Af Frank Pedersen 
(Ought to be translated) 

I sidste nummer af UFO-NYT bragte vi en ar¬ 
tikel af Aimé Michel. Artiklen beskæftigede sig med 
UFO-bevægelser efter de lige liniers princip, og Mi¬ 
chel hævder på grundlag af egne og andre iagttagel¬ 
ser og forskninger, at disse lige linier nu indgår som 
en kendsgerning i den metodiske forskning. Har Mi¬ 
chel ret, vil mange spørge? Svaret må blive et ja. 
Michel og andre forskere har på grundlag af en ræk¬ 
ke observationer, som antydede systematisk sammen¬ 
hæng, kortlagt et stort antal observationer og er på 
grundlag heraf nået frem til, at UFO-aktiviteten er 
metodisk på en sådan måde, at der må være tale om 
i forvejen planlagte bevægelser. Så langt må man give 
Michel ret, men sværere bliver det, når man udstræk¬ 
ker forskningen til at ville klarlægge grundene til dis¬ 
se bevægelsesretninger. Der findes på dette punkt fle¬ 
re forskellige hypoteser. Vi kender en del af disse hy¬ 
poteser, hvor den mest kendte måske nok er hypote¬ 
sen om bevægelser betinget af magnetiske forhold. 
Intet sikkert kan endnu siges om disse hypoteser, men 
ønsker vi et svar, må vi fortsat gøre gamle og nye 
observationer til genstand for kritiske undersøgelser. 

SUFOI har ikke tidligere søgt at klarlægge UFO- 
aktiviteten over Danmark efter dette princip, men vi 
vil nu forsøge at tage denne tråd op for om muligt 
derigennem at kunne fastslå om visse egne har haft 
større aktivitet end den øvrige del af landet. Under¬ 
søgelsen vil også tjene det formål at konstatere, om 
der findes nogen forbindelse mellem UFO-bevægelser 
i Danmark og aktiviteten i andre lande. Giver under¬ 
søgelsen et posetivt resultat, vil vi fremover have bed¬ 
re muligheder for at skelne en virkelig UFO-obser- 
vation fra andre muligheder. 

Michel hævder, at der findes en nøje sammenhæng 
mellem UFO-observationerne verden over, samt at 
der for nogle liniers vedkommende er tale om gen¬ 
nemgående linier, der dækker hele jordkloden, og 
hvor man kan tale om tilbagevendende aktivitet. 

På grundlag af Aime Michels bog fra 1958 „Fly- 
ing Saucers and the Straight-Line Mystery“, har jeg 

valgt en enkelt dato med stor aktivitet i Frankrig for 
at se, om nogen af denne dags linier ved forlængelse 
ville gå over Danmark. Denne dato er 7. oktober 
1954, og som man ser på kortet, går fire linier igen¬ 
nem det sydøstlige Danmark. SUFOI har kun ganske 
få rapporter fra tiden før 1959, så nogen direkte sam¬ 
menhæng mellem de franske linier og en aktivitet over 
Danmark kan ikke udledes. Dog kan man sige så me¬ 
get, at alle fire linier falder indenfor det område af 
landet, hvorfra SUFOI har modtaget det største an¬ 
tal rapporter i tiden 1959—1963. Heraf skal man dog 
ikke udlede, at rapporter fra den øvrige del af landet 
er falske, men kun en antydning af, hvor aktiviteten 
har været og fremover vil være størst. 

SUFOI vil nu forsøge at kontakte Aime Michel for 
om muligt at få et samarbejde i stand og samtidig få 
kort med linier over UFO-aktivitet, der dækker tiden 
1959—63. Efterhånden som vi kommer i besiddelse 
af brugbart stof og får tilendebragt egne undersøgel¬ 
ser, vil læserne blive holdt underrettet her i bladet. 

Frank Pedersen 


UFO’s og vejrforholdene 

I ufologien har der været en tid, hvor man fortolkede 
UFO-teknikken på en alt for simpel måde, fordi tan¬ 
ken om flyvende genstande, der faldt udenfor den 
kendte flyveteknik, gjorde et altfor stort indtryk og 
endog førte ellers nøgtern tænkende fagfolk ud i 
fortvivlede tankeeksperimenter. Også vore egne tek¬ 
nikere i Gesellschaft flir Interplanetarik har en gang 
alvorligt slået om sig med hårrejsende hypoteser un¬ 
der det indtryk at være ladt i stikken af fysiken. 

I dag er vi afklarede og står med begge ben fast 
på vore jordiske naturlove, som dog i mange hen¬ 
seender har en udvidelse nødig, men som dog har 
vist sig brugbar i vor sag. 

Intet menneske ville for nogle år siden have holdt 
det for muligt, at UFOerne skulle være afhængige 
af vejrforholdene, eller at de skulle frygte visse atmo- 
sfæiske betingelser, eller at de ved deres operationer 
måtte støtte sig til en højt udviklet meteorologi, som 
atter er en del af en omfattende geofysik. Vi har i 
dag god grund til at antage, at 50 pct. eller mere af 
UFO-operationerne tjener vejr- og vejrrytmeopkla- 
ringer. Dette rykker dem nærmere til os, hvorved 
de taber deres ufejlbarlige suverænitet. Hvad de viser 
c s, er således „større kendskab' 4 og dygtighed. 

Afhængigheden at meteorologiske tilstande og til¬ 
dragelser er en følge af den opdagelse, at hemme¬ 
ligheden ved UFO-drivkraften må søges og findes i 
flyobjekternes udvendige side. 

Opbygningen af fysiske felter, deres geometri og 
struktur, feltbegrænsningen og virksomme lag, tem¬ 
peraturer og lufttryk, rumopladning og ioniserings¬ 
grad, hele luftrummets mekanik, luftfugtighed og 
strømningstildragelser, aerodynamiske opdriftsmidler 
og i dusinvis af andre faktorer fra den jordiske him¬ 
mels fysik — alt dette er UFOernes verden, hvorhen 
de begiver sig med alle de konsekvenser, som dette 
medfører, så snart de opererer i Jordens nærhed. 
Hvis man ser bort fra el-faktorerne, så er det vor 
egen luftarts verden. 

Vore antagelser støtter sig på ikke-offentliggjorte 
eksperimentelle kendsgerninger. Det må også siges, 
at eksperimentalfysiken faktisk er i stand til at forstå 
og eftergøre UFO-drivkraften. Hvem der ikke vil tro 
dette — ja, ham kan man p. t. ikke hjælpe. I øvrigt 
arbejdes der allerede ivrigt på at drage de tekniske 

konsekvenser af de foreliggende forsøgskendsgernin¬ 
ger. I Wien har vi et vist forspring. 

Luftoceanet er i stadig omdannelse. Meteorologen 
har derfor noget af en strategi i sig og ærgrer sig let 
ligesom disse. Meteorologien er en meget æggende 
videnskab og er først gennem vejrsatellitterne blevet 
en smule mere eksakt. Mange meteorologiske spørgs¬ 
mål venter endnu på svar, selv om de grundlæggende 
ting synes forklaret. Men netop el-fænomenerne i 
atmosfæren har mange gåder. Man ved således ikke 
en gang helt nøje, hvorfra luftelektriciteten kommer. 
Magnetiske bølger og gravitationsforstyrrelsers ind¬ 
flydelse på vejret er endnu i stort omfang uopklaret. 

Taktisk sammenhæng mellem vejrlig og UFO-ope- 
rationer kan konstateres og tillader en forsigtig op¬ 
stilling af en foreløbig tesis: 

1 . Man foretrækker områder med tør luft som vente¬ 
positioner. Ørkener og stepper har en uforholds¬ 
mæssig høj beflyvningsprocent. Herunder hører 
også europæiske stepper eller områder, der trues 
af forstepning. 

2 . Endnu bedre er områder med tør og kold luft 
f. eks. nordvestspidsen af USA. og Britisk Co- 
lumbia. 

3. Hyppigt befløjet bliver for- og bagsiden af for¬ 
styrrelsesfronter. 

4. Uvejrsområder bliver så vidt muligt undgået. 

5. Dårligt vejr med regn er ingen hindring, når vej¬ 
ret er roligt. 

6 . Undersiden af byge- og tordenskyer (Cumulus 
nimbus) samt disses indre bliver ofte anvendt som 
ventepositioner. 

Af denne sammenstilling er de foreliggende luftelek¬ 
triske kendsgerninger uden besvær synlige. Det synes, 
som om UFOerne tydligt foretrækker disse områder. 

Efter Michel’s opdagelse (UFOernes retlinede flyv¬ 
ninger) synes det andet udsigtsrige forsøg på at brin¬ 
ge en forståelig ordning i stand at være gjort. 

Informationen, Wien - S le i. 
Anmcerkning: Vore kolleger i „Gesellschaft flir In- 
terplanetarik“ har lige som SUFOI den overbevisning 
at rummenneskene er meget menneskelige i alle for¬ 
hold — blot er de meget klogere på alle områder, 
end vi er! 

Denne indstilling viser en klar grænse til de fle¬ 
ste udenlandske organisationer som er uden for 
Adamski-programmet. I disse mere eller mindre sek¬ 


teriske grupper er rummenneskene overnaturlige væ¬ 
sener med menneskets udseende — en slags momen¬ 
tal materialisation af de ånder, hvis tilstedeværelse 
og destination er disse menneskers hele — UFO-ver- 
den. Ked. 

Spørgsmålet om de mystiske 
objekter på himlen er ikke noget 
vrøvl, fordi... 

Efter talrige videnskabsmænds opfattelse er spørgs¬ 
målet om de mystiske objekter på himmelen bleven 
forkætret og jammerligt forfusket, ikke alene af ver¬ 
denspressen, men også af visse tidsskrifter, der uden 
at være det kalder sig specialister inden for dette om¬ 
råde. Man har således kunnet læse de mest hårrejsen¬ 
de beretninger, der ikke bekymrer sig den mindste 
smule om sandheden. Selv om det er tåbelig fordom, 
som Montaigne siger det, at lade hånt om det til¬ 
syneladende usandsynlige og at betragte sådant som 
en vildfarelse, så er der i hvert fald med hensyn til 
det nævnte spørgsmål al anledning til også at trække 
de rent fundamentale kendsgerninger frem, som bør 
behandles af videnskaben. 

Mennesker, som er dårligt underrettet om dette 
emne, og som følgelig ikke mener at burde skænke det 
den mindste opmærksomhed, vil nedenfor finde kends¬ 
gerninger, som til overflod beviser alle de gode 
grunde, som taler for, at dette spørgsmål tages op. 
En nærmere undersøgelse falder ind under metodisk 
videnskabeligt arbejde. 

Vi mener, det er ganske nødvendigt allerførst at 
gengive en del af en meget vigtig dokumentation, 
som den lærde forsker Aimé Michel har overladt 
os for 5 år siden, da vi startede dette tidsskrift. Hans 
opdagelse af de mystiske objekters bevægelse i abso¬ 
lut lige baner er udmærket og kort beskrevet i den 
nævnte dokumentation. Størstedelen af vore læsere, 
som ikke har kendskab dertil, vil være glade ved at 
læse de efterfølgende meget betydningsfulde uddrag: 

En polemik og dens årsager 

Det må ærligt indrømmes, at de kendsgerninger, man 
er nået frem til gennem de sidste 11 år, hvor man har 
talt om „flyvende tallerkener 44 , langt snarere bliver 

til en trossag end til et videnskabeligt anliggende. 

På den ene side står de, der tror, at sådanne ob¬ 
jekter ikke eksisterer. Hvad støtter de sig på? Først 
og fremmest på det manglende, afgørende bevis, som 
kunne medføre en almindelig tilslutning fra de lærde, 
således som det f. eks. skete ved Pasteurs forsøg, som 
satte punktum for al diskussion om generatio spon- 
tanea (ældre tiders opfattelse af livets spontane op¬ 
ståen under visse gunstige forhold. O.a.). Et sådant 
bevis eksisterer ikke endnu for så vidt angår de fly¬ 
vende tallerkener. Endvidere støtter skeptikerne sig 
på a priori (= ikke erfaringsmæssigt bekræftede) an- 
tagne fornuftgrunde, f. eks.: hvis de flyvende taller¬ 
kener eksisterer, så må de komme fra en anden ver¬ 
den, men: 

1) Ingen planet i solsystemet kan tænkes, påstår 
de, at have et højere udviklet liv. Hverken Mars eller 
Venus kan byde på et milieu, der er gunstigt for li¬ 
vets udfoldelse og videre vækst. 

2 ) Uden tvivl kan utallige planeter i andre sol¬ 
systemer have livsbetingelser, der ligner Jordens, men 
disse solsystemer er alt for langt borte fra vort, og 
intet rumskib vil nogen sinde kunne krydse rummet 
mellem stjernerne. De flyvende tallerkener kan sim¬ 
pelthen ikke komme nogen steder fra. 

Lad os lige gøre opmærksom på, at hvis vi holder 
os til den historiske videnskab, så har a priori frem¬ 
førte beviser ingen som helst værdi. Det var på sådan¬ 
ne argumenter, man støttede sig for at bevise, at Jor¬ 
den ikke drejer sig om sin akse, at den heller ikke 
går rundt om Solen, at kunstig radioaktivitet var en 
umulighed, at togene aldrig ville kunne køre igennem 
tunneller o.s.v. Farvefotografien er blevet opfundet 
af to ungarere, der ikke vidste, at berømte viden- 
skabsmænd havde bevist det umulige deri. Og lad os 
ikke glemme det bekendte forsøg, som Michelon og 
Morlay anstillede, og som gjorde det umulige muligt. 

Over for de mennesker, der ikke tror på de flyven¬ 
de tallerkener, står de, der har valgt at tro det mod¬ 
satte. Og hvad støtter de sig på? Fortrinsvis på de 
eksisterende vidnesbyrd. En meget kendt fransk vi¬ 
denskabsmand, som til at begynde med var skeptiker, 
har for nogle måneder siden skrevet til mig, at han 
havde skiftet mening på grund af en observation, som 
en anden, på hvem han stolede ubetinget, havde 
gjort. Denne videnskabsmand tror nu på de flyvende 
tallerkeners eksistens. Men al hans viden, som er over¬ 


ordentlig udstrakt, vil aldrig sætte ham i stand til at 
bevise sin tro, netop fordi denne er baseret på et vid¬ 
nesbyrd, og fordi et vidnesbyrd ikke rangerer med et 
videnskabeligt bevis men blot er en genfortalt tildra¬ 
gelse. Vil det nu sige, at et vidnesbyrd, der har over¬ 
bevisningens styrke, ikke har nogen værdi? Slet ikke. 
Der er blot det særlige ved det, at værdien er subjek¬ 
tiv, personligt knyttet til sit ophav. Det er just det 
der forklarer bitterheden i den standende strid om de 
flyvende tallerkener. Tilhængerne er sikre på det, de 
siger, og modstanderne kan ikke overbevises om deres 
vildfarelse. 

Nye muligheder 

Således stod spørgsmålet indtil efteråret 1954, da en 
fantastisk bølge af vidnesbyrd gennem tre måneder 
overskyllede Vesteuropa. Fra september til december 
kunne man anslå antallet af overbeviste øjenvidner til 
en halv million, alene i Frankrig. Da jeg påbegyndte 
undersøgelsen af denne bølge, var jeg klar over, at ar¬ 
bejdet var uhyre stort. Til gengæld håbede jeg på, at 
et problem, der havde et sådant format, kunne rumme 
løsningen i sig selv, og at det blot var nødvendigt at 
søge med tilstrækkelig tålmodighed i den ene eller 
den anden retning. 

Min tanke, som jeg i øvrigt til dels havde fået af 
Jean Cocteau, var den, at hvis de flyvende tallerkener 
var noget maskinelt, så kunne bølgen fra 1954 godt 
være forenelig med en ved første øjekast usynlig, men 
dog metodisk plan og orden, som f. eks. et militært 
felttog, der er kaos for de kæmpende, men får et helt 
andet perspektiv set med historieskriverens øjne. Det 
planmæssige har jeg søgt efter i 3 år, og henimod 
december 1957 så jeg for første gang et lys skinne i 
den møjsommeligt samlede, men kaotiske dokumen¬ 
tation. 

En mcerkelig lige linie: 

Efter undersøgelse af talrige muligheder prøvede jeg 
på det pågældende tidspunkt at stedfæste observa¬ 
tionerne på et landkort, og pludselig blev min op¬ 
mærksomhed vakt ved noget ganske særligt i den øst¬ 
lige del af Midtfrankrig. Fra syd for Poligny og ind¬ 
til et punk tæt ved Gueugnon i dept. Saone-et-Loire 
var der 5 observationer i rækkefølge og på en absolut 
lige linie over en afstand på 130 km. Langs med den¬ 
ne øst/vestgående linie var følgende observationer 
foretaget: fra Bois de Poligny, fra Saint-Germain du 




UFO - NYT 


49 


Bois, fra Saint-Romain sous Gourdon, fra amtsvej nr. 
60 tæt ved Ciry-le-Noble og fra amtsvej nr. 25 tæt 
ved Bois de Chazey. Ved kontrol af datoerne opdage¬ 
de jeg til min forbavselse, at alle disse tilfælde var 
fra den 14. oktober og dernæst, at den ene af de 5 
observationer (Saint-Germain) gjaldt et lysende ob¬ 
jekt, der stod på jorden, den følgende (Saint-Romain) 
et lysende objekt, der også stod ubevægeligt på jor¬ 
den, standsede en motor og slukkede en autolygte, 
den tredje et lysende objekt, der gik over stedet i 
højde med trætoppene (amtsvej nr. 60), den fjerde et 
lignende objekt, der standsede en bilmotor og sluk¬ 
kede lygter. Kun observationen fra Poligny kunne til 
nød gælde en ildkugle. Alle de andre havde de fly¬ 
vende tallerkeners mest utrolige egenskaber. 

Denne første lige linie gav mig en ny idé. Efter¬ 
som de 5 tilfælde af 14. oktober lå på linie, var der 
vel anledning til at undersøge, om ikke også de andre 
fra samme dato skulle være interessante i deres egen 
linieføring. Jeg opdagede da for samme datos vedkom¬ 
mende en ny linie omfattende 4 observationer: Polig¬ 
ny (allerede på første linie), Palleau (Saone-et Loire), 
Meursanges (Cote d’Or) og endelig, 460 km derfra, 
Méral (i dept. Mayenne). Og Méral gjaldt også et 
objekt, der stod på jorden. 

Orden bag tilsyneladende uorden 
Ved fortsat undersøgelse dag for dag af årstidens fly¬ 
vende tallerkener kunne jeg konstatere, at en meget 
stor del af de enkelte dages observationer (undertiden 
mere end 90 %) lå på lige linier. Den 15. oktober 
udgik en af disse lige linier fra England og endte i 
Poflodens delta. Linien omfattede en række observa¬ 
tioner, alle lige fantastiske såsom landinger, jord bort¬ 
revet ved en gigantisk opsugning, brændte træer etc. 
Endelig dannede disse lige linier undertiden et net¬ 
værk af højst effektfuld virkning, idet visse vinkler 
var fremherskende. 

Således viste det sig, at de mest karakteristiske til¬ 
fælde (og tillige de om hvilken den største skepsis 
indtil da samlede sig) var fordelt over kloden efter et 
geometrisk system spændende over millioner af km 2 . 
Fra det øjeblik kunne alt ses i et helt andet lys. Hvis 
man fortsat ville tro, at de flyvende tallerkener var en 
myte, så måtte man bevise: 

— enten, at alle disse lige linier ikke betød noget 
men blot skyldtes tilfældigheder. Men hvorledes? 
Chancen for tilfældigheder lader sig kun beherske ved 


anvendelse af loven for de store talværdier. Den 24. 
september var 6 af 9 kendte observationer beliggende 
med den største nøjagtighed på en og samme lige 
linie, der var 480 km lang! 

— eller, at de flyvende tallerkener er gammelkendte 
fænomener, der kun observeres på lige linier. Men 
hvilke fænomener skulle det så være? Ildkuglernes 
bane går ganske vist i lige linier, men de ses ikke i 
ortogonal projektion (Mercators kortlægningsmetode, 
hvor meridianerne afbildes i parallelle, rette linier og 
breddecirklerne i rette linier, som står vinkelret på 
de forrige. O. a.). Der eksisterer ikke noget fænomen, 
der udelukkende observeres langs lige linier. 

— eller også, at myter, spøgefulde indfald, skrø¬ 
ner etc. forplanter sig på Jordens overflade på orto- 
dromisk vis (d.v.s. i storcirkler beliggende i samme 
plan og gående gennem Jordens centrum. O.a.). 

Er der da ikke et smuthul? Vist så! Man kunne 
sige, at jeg har opfundet alle disse retliniede obser¬ 
vationer. Men de har alle været offentliggjort i de 
samtidige aviser, og alle kan kontrollere dem. Hen¬ 
visninger dertil under anførelse af avisens navn, dato 
etc. gives regelmæssigt i min bog. 

I 

Nyt lys over de flyvende tallerkeners problem: 

Det ser ud, som om opdagelsen af de lige linier i 
efteråret 1954 stiller det mystiske problem op på en 
ny måde. For første gang i de flyvende tallerkeners 
historie kan forskningen foregå, uden at et i forvejen 
bestående tillidsforhold behøver at være til stede. Det 
drejer sig ikke mere om at vide, om hr. X taler sandt 
eller ikke, så lidt som at vurdere troværdigheden af 
hans vidnesbyrd. Det drejer sig derimod om, når 
hans vidnesbyrd foreligger i en offentliggjort rapport, 
at forklare, hvorfor dette vidnesbyrd i geografisk 
henseende ligger på linie med andre ligeledes of¬ 
fentliggjorte, som stammer fra hr. R.S.T.Y.Z. Deri 
ligger problemet, og det er et videnskabeligt problem, 
som kan stå for enhver kritik. 

Hvad mig selv angår, har jeg haft min egen mening 
derom siden december 1957. Disse lige linier lader 
sig ikke forklare, eller rettere sagt: de lader sig kun 
forklare ved at betragte de flyvende tallerkener som 
en realitet. Og denne mening — det må siges til slut 
— deles af et stort antal lærde hvoriblandt flere med 
verdensry. Før eller senere vil dette antal være i ma¬ 
joritet, og så vil uden tvivl en samlet anstrengelse fra 

videnskabens side endelig give os nøglen til historiens 
største mysterium." 

Lad os sluttelig henlede opmærksomheden på føl¬ 
gende kendsgerninger, der ligeledes har betydning: 

A) En periode på 26 måneder adskiller den bølge¬ 
mæssigt forekommende genopblussen af de mystiske 
objekter på himmelen. Dette er en kendsgerning, der 
støtter sig på observationer gennem henved 15 år og 
på statistikker, der er udarbejdet af forskellige, en¬ 
keltvis arbejdende forskere, såsom Aimé Michel, den 
spanske ingeniør Buelta, den brasilianske dr. Olavos 
Fontes og Guy Quincy (UFO-NYT december 1963). 
Hvad os selv angår, har vi et arbejde, dateret ult. 
1955 og tilstillet forskellige videnskabelige institutio¬ 
ner, hvoriblandt fremhæves „Centre National de Re- 
cherches scientifiques" (nationalt centrum for viden¬ 
skabelig forskning), henledt opmærksomheden på, at 
den stærke genopblussen af de flyvende tallerkener 
forekommer på tidspunkter, som ligger omkring pla¬ 
neten Mars’ perigæum (tidspunkt, hvor planeten er 
Jorden nærmest). Nu er det netop sådan, at Mars’ 
bane er nærmest Jorden hver 26. måned. 

B) Den kraftigere genopblussen af observationer 
af mystiske objekter på himmelen sker samtidigt over 
næsten hele vor klodes overflade, dog med større in¬ 
tensitet over visse områder. 

C) Samtidigt har også landinger været rapporteret 
fra forskellige steder på Jorden, f. eks. i efteråret 
1954: Frankrig, Italien, Norge, England, U.S.A., Syd¬ 
amerika, Iran etc. I visse af disse lande var man på 
de pågældende tidspunkter uvidende om, hvad der 
foregik andre steder. 

D) De tusinder af vidner, der har observeret et af 
disse mystiske objekter på himmelen gå fra stilstand 
over i en bevægelse, beretter hyppigt om disse objek¬ 
ters besynderlige vuggende adfærd, hvorunder stillin¬ 
gen i de pågældende øjeblikke er skiftevis horisontal 
og omtrent vertikal. Om denne kendsgerning berettes 
der af vidner fra alle steder på Jorden, hvor disse 
objekter er blevet observeret under de førnævnte om¬ 
stændigheder (overgangen fra stilstand til bevægelse). 
Disse vidner kender naturligvis ikke hinanden og ved 
ikke, at andre i tusindtal rapporterer om det samme 
fænomen, som indtil videre ikke kan forklares. Hvor¬ 
for ser vi denne vuggende bevægelse, og hvorfor skul¬ 
le tusinder af mennesker, som ikke kender hinanden, 
og som heller ikke i forvejen har kendskab til dette 
fænomen, samtidigt finde på dette? Kun hypoteser er 


blevet fremsat i denne forbindelse som et forsøg på at 
give en rimelig forklaring. 

E) De tusinder af vidner, der har haft lejlighed til 
at se en flyvende tallerken om natten, når den tydeligt 
sætter farten op, rapporterer overensstemmende om de 
iagttagne farveændringer og den tiltagende lysstyrke. 

F) Forskellige elektromagnetiske virkninger er ble¬ 
vet registreret i forbindelse med observationerne, så¬ 
som udslag af kompasnåle og forstyrrelser i diverse 
tekniske anlæg. Hvad disse sidste angår, meddeles det 
i en rapport fra „NICAP", at ud af 81 behandlede til¬ 
fælde var der 49, der angik transportmidler, heraf 43 
automobiler (motorstop, lys eller radio), 16 TV-appa- 
rater, 7 belysningsinstallationer og 2 ikke præciserede. 
Et vist antal vidner, som har observeret et af de my¬ 
stiske objekter på ganske kort afstand, er blevet offer 
for flere fysiske påvirkninger, f. eks. elektriske chok 
ledsaget af varmefornemmelse, enkelte meget sjæld¬ 
ne tilfælde af forbrændinger, samt prikken i huden, 
der kan gå så vidt som til kortvarige lammelser. 

Enhver ved, at Solens aktivitet kan medføre forstyr¬ 
relser i Jordens magnetiske forhold. Ovennævnte rap¬ 
port fra „NICAP" understreger, at sådanne tilfælde 
ikke har nogen forbindelse med de mystiske objekter. 

Man har ofte sagt at astronomerne aldrig har set de 
mystiske objekter. Altså eksisterer de ikke! Dette er 
en forkert påstand. Der foreligger rapporter om flere 
tilfælde af observationer fra professionel astronomisk 
side. 

Det er slet ikke så mærkeligt, at astronomer sjæl¬ 
dent ser disse objekter med deres instrumenter. Man 
må huske på, at de daglige observationer sker ved 
hjælp af astronomiske kikkerter, som har et meget 
lille synsfelt, og at en hvilken som helst flyvende gen¬ 
stand eller en fugl altså vil skære dette synsfelt i en 
brøkdel af et sekund. Hvad os angår, så har vi al¬ 
drig, gennem de år hvor vi har foretaget astronomiske 
observationer, set en eneste flyvemaskine med vor 
astronomiske kikkert, når det optiske linsevalg gav et 
synsfelt med ringe udstrækning. 

Med hensyn til de natlige observationer vil vi hen¬ 
lede opmærksomheden på, at de mystiske objekter ud¬ 
stråler deres eget lys og bliver derfor sidestillet med 
stjerneskud og ildkugler, hvis de under astronomiske 
observationer tilfældigvis farer tværs igennem kikker¬ 
tens synsfelt. Dette sker, som sagt, i en brøkdel af et 
sekund på grund af synsfeltets ringe udstrækning. 

Det er indlysende, at alle de kendsgerninger, der er 
fremdraget i denne artikel, gør det fuldstændigt af 
med enhver generel konklusion, der munder ud i for¬ 
klaringer om ildkugler, bisole, kuglelyn, fænomener i 
forbindelse med kondensstriber efter jetfly, ultrakorte 
bølger der rammer ioniserede luftlag, spejlinger, kol¬ 
lektive hallucinationer, meterologiske balloner, ra¬ 
ketter, drager, fugle etc. 

Her drejer det sig om et emne, der er af den aller¬ 
største betydning, og som er egnet til grundigt stu¬ 
dium i videnskabens lys. 

(sign.) R. VEILLITH, 

livsvarigt medlem af Société Astronomique de France. 

Fra „Lumiéres dans la Nuit“, marts 1963. 
Oversat: Aage Voss. 

Mere om observationen i 
Vauriat i Frankrig 

De mærkeligste af alle hidtil kendte UFOer 
UFO-NYT har i sit jan.-feb. nummer givet en fuld¬ 
stændig redegørelse vedrørende Aimé Michel’s sidste 
opdagelse, der drejer sig om UFO-bevægelser i 
storcirkelbuer omkring Jorden. Han beviste, at 
UFOerne fulgte disse jordomspændende, »lige« li¬ 
nier og lejlighedsvis vendte tilbage til visse punk¬ 
ter på dem. Han afslørede også, hvorledes han 
havde opdaget den lille landsby Vauriat ved at 
følge Bayonne-Vichy linien (kort: »Bavic«) fra 
september 1954, indtil den skar en jernbanelinie i 
departementet Puy-de-Déme. Aimé Michel udtalte, 
at nogle mennesker i landsbyen Vauriat den 29. au¬ 
gust 1962 havde været øjenvidner til en formelig 
balletopførelse af ukendte UFOer i klart dagslys. 
Selve observationen, som ikke omtales i enkeltheder 
af Aimé Michel, er en af de mærkeligste, der no¬ 
gen sinde har fundet sted og fortjener en detalje¬ 
ret redegørelse. Nedenstående beretning stammer 
fra avisen »la Montagne« af 30. august 1962 i 
Clermont-Ferrand. 

Klokken var 13,45 onsdag den 29. august 1962, da 
to mennesker på vej for at genoptage arbejdet efter 
frokost blev vidne til et ekstraordinært skuespil. 
Stedet, hvor observationen fandt sted, var hovedvej 
50, lige overfor jernbanestationen i Vauriat (Puy-de 
Déme). 


Jean Rouchon, leder af teglværket i Dorne og 
boende i Champradet, Clermont-Ferrand, samt Mar¬ 
cel Chiméne, murer, gik samtalende hen ad vejen, 
da de i retning af Charbonniéres-les-Vieilles så et 
besynderligt objekt hæve sig i luften og bevæge sig 
hen imod dem. Men lad os lade M. Rauchon for¬ 
tælle med egne ord: 

»Mit første indtryk var synet af en høstak, hvor¬ 
fra noget træ ragede frem; den kom flyvende som 
båret af en heftig orkan, uden at den mindste 
vind rørte ved træerne rundt omkring. Pludselig 
råbte M. Chiméne mig an og viste mig tre andre 
mærkelige objekter, som var mindre end det første, 
men som kom fra samme retning og var af samme 
form som dette. De fire objekter opførte nu en fan¬ 
tastisk ballet over stationen i Vauriat, idet de fløj 
meget langsomt, men så accelererede til en ufat¬ 
telig hastighed. Mens dette stod på, løftedes tomme 
cementsække i vejret fra et nærliggende kul-depot, 
hvor de var oplagret; det var, som om umådeligt 
stærke kræfter sugede dem opad. M. Laine, som 
arbejder ved jernbanen og bor i Saint-Ours-les- 
Roches, fik nu øje på det besynderlige sceneri og 
råbte til os. Men allerede nu, efter et sidste drej 
i lav højde (ca. 50 m), var de mystiske maskiner i 
hastig fart på vej mod byen Puy-de -Louchadiére, 
bag hvilken de forsvandt. Klokken var da 13,55, og 
fænomenet havde altså varet i 10 minutter«. 

Det er overflødigt at sige, at de tre vidner til den 
fantastiske ballet var målløse i adskillige minutter, 
idet de forgæves søgte efter en logisk forklaring på 
det, de havde oplevet. Den maskine, der var kom¬ 
met dem nærmest, var den største af de fire, og den 
var helt utraditionel som type: grålig i farven og 
med gennemsigtige vinger samt to følehornlignende, 
fortil nedhængende organer, der kunne se ud som 
to ben, hvor enhver proportion med det øvrige 
var tilsidesat. Objektet lignede ikke nogen af de i 
øjeblikket kendte typer, såvidt som M. Rouchon, 
der er en erfaren pilot indenfor flyveklubben i 
Auvergne, kunne afgøre det. 

General L. M. Chassin, tidligere øverstkomman¬ 
derende ved det allierede luftforsvar (Nato) og nu 
pensioneret, har stadig væk en levende interesse for 
UFOer. Han undersøgte personligt det ovennævnte 
tilfælde ved at skrive til vidnet Rouchon den 1. 
september 1962. Rouchon besvarede generalens brev 
den 9. september 1962. General Chassin gav sin til- 

ladelse til, at Rouchons svar blev offentliggjort. 
Af de yderligere oplysninger, som Rouchon giver i 
sit brev (i rækkefølge), kan man direkte læse de 
spørgsmål, som generalen stillede. Vi oversætter fra 
brevet: 

»A) Objekterne var lydløse. Da den første ma¬ 
skine viste sig, svævende i mere end 30 sekunder 
og i meget lav højde (tilsyneladende under 300 m 
fra det sted, hvor øjenvidnerne var), blev den imid¬ 
lertid indhentet og, som det syntes, forfulgt af tre 
andre af nøjagtig samme slags, men mindre. Disse 
sidste, som i horisonten lignede landbrugsmaskiner, 
kom frem fra området ved Pulveriéres (Puy-de- 
Dome) i meget stor fart, idet de efter sig trak en 
hale af alt muligt affald: gamle, tomme papirsække 
til cement, græs, strå o.s.v. Da de nærmere sig den 
første maskine, standsede de pludselig, og det var 
i det øjeblik, at min ven Chiméne og jeg hørte en 
fløjtende lyd, som i enhver henseende lignede den, 
som en meget stærk blæst ville frembringe i rig¬ 
ningen på et skib eller i en skov af fyrretræer. Vi 
skønnede, at denne fløjtende lyd var forårsaget ved, 
at maskinerne fortrængte luften omkring sig og 
dannede hvirvelvinde under deres bevægelser. Bort¬ 
set fra denne fløjtetone, som kun varede en kort 
stund, hørte vi absolut ingen anden lyd, så længe 
maskinerne bevægede sig, hvilket varede 10 minut¬ 
ter. 

B) Maskinerne afgav ikke noget synligt lys i det 
klare solskin tildigt på eftermiddagen under en sky¬ 
fri himmel. Selv om de viste sig med dunkle farver 
(mørkegrå), bemærkede vi ikke noget metallisk skær, 
sådan som det var tilfældet med en ruteflyver, som, 
lige inden den sidste maskine var forsvundet, gik 
tværs over himlen fra nord til syd, og som glitrede 
kraftigt som sølv i luften. Vi havde denne rute¬ 
flyver inden for vort synsfelt, da det sidste af de 4 
objekter fløj bort, og vi var derfor i stand til at be¬ 
mærke forskellen mellem de to samtidigt flyvende. 
Imidlertid mener min ven Chiméne, at han bemær¬ 
kede, at de gennemsigtige vinger til en vis grad 
slørede en del af maskinernes skrog. Efter hans op¬ 
fattelse funklede disse gennemsigtige vinger af og 
til i solen under objekternes bevægelser. Personligt 
så jeg kun de mørkere farver i maskinkroppene og 
de langsomme bevægelser i det »vedhæng«, jeg be¬ 
skrev som »ben«, der hang ned fortil og ledte tan¬ 
ken hen på banale haveslanger. Formen, den til¬ 


syneladende mangel på inerti hos disse objekter, de 
karakteristiske, lynhurtige ændringer i bevægelses¬ 
retningen og den fuldstændige mangel på støj, såvel 
under bevægelse som under stilstand, alt dette fik os 
til at betragte disse objekter som helt absurde tin¬ 
gester, der ikke adlød nogen af de kendte love om 
tyngde, inerti og aerodynamik. Tillige var det umu¬ 
ligt at sige, om det drejede sig om virkelige ma¬ 
skiner, ubegribelige objekter eller fantastiske dyr. 
Jeg indrømmer, at hvis jeg havde været det eneste 
vidne til dette usandsynlige skuespil, så tror jeg 
ikke, at jeg ville have talt om det. I øvrigt og for 
at være sikker på, at mine øjne ikke bedrog mig, 
udarbejdede jeg en tegning af det, jeg havde set, 
og skrev noter om min observation, så snart som 
jeg kom tilbage til mit kontor, der lå 200 m derfra. 
Åh, hvor jeg beklager ikke at have haft et foto¬ 
grafiapparat klar i det pågældende øjeblik. Der er 
ingen tvivl om, at den film, jeg kunne have taget, 
ville være af ekstraordinær videnskabelig interesse! 

C) Den første maskine, der kom frem, bevægede 
sig i det øjeblik, vi så den, men en hastighed af 
ca. 200—300 km/t, idet den samtidig hævede sig 
lidt og drejede en smule om sin egen akse, henved 
90° til venstre og til højre. Den stabiliserede sin 



stigning, da den var nået til en højde af ca. 150— 
200 m., idet den snart forblev ubevægelig og snart 
foretog mere eller mindre cirkelrunde bevægelser 
med en hastighed, der tilsyneladende lå mellem 
100 og 300 km/t. Medens dette stod på, havde vi 
den bedste leglighed til at observere den, til at 
fremkomme med allehånde formodninger og til at 
anstille sammenligninger med kendte maskintyper 
i henseende til identitet og oprindelse. Pludselig 
greb min ven Chiméne min arm og sagde: »Se, 
Jean, det, der kommer frem fra venstre!« Og nu 
så jeg tre objekter, som ganske lignede det første, 

men de var mindre og bevægede sig med en fan¬ 
tastisk fart, idet de uden at være i formation fløj 
lige løs på det første objekt, som om de ville an¬ 
gribe det nedefra. Målet, som havde være ubevæ¬ 
geligt, straks, da det pludselige angreb satte ind, 
undgik forfølgerne ved en brat stigning i svim¬ 
lende fart. Derefter syntes de fire objekter at lege 
indbyrdes, idet de smuttede væk fra hinanden ved 
lynhurtige retningsændringer. For at give Dem en 
idé om dette skuespil, så prøv at tænke på fluer, der 
indendørs forfølger hinanden, således som man kan 
se det i en solstråle, der falder ind i et mørkt rum. 
Pludelig steg det første objekt til vejrs med en helt 
ufattelig hastighed (det så bogstaveligt talt ud, som 
om det smeltede bort i rummet) skarpt forfulgt af 
de tre andre. Det varede ikke længe, før der kun 
var en lille sort plet at se, idet de tre mindre for¬ 
følgere forsvandt for vore øjne og ikke viste sig 

i 

senere. 

Derimod blev den lille, sorte plet, som vi hele 
tiden kunne øjne, større og større, og pludselig, ef¬ 
ter at have tilbagelagt afstanden med en fabelagtig 
hastighed, standsede dette første objekt i en højde 
af ca. 300 m. Derpå svajede det lidt, 2 eller 3 gan¬ 
ge, for så at tage retning mod Clermont-Ferrand, 
stadig med stor hastighed og under fortsat stigning 
som et fly, der føres af en rutineret kaptajn. 
Pludselig hørte og så vi den ovenfor omtalte rute¬ 
flyver, som fra det sted, hvor vi betragtede den, 
syntes at have krydset objektets kurs. Sidstnævnte 
fortsatte i retning af ruteflyveren. Vi var lige ved 
at tro, at de ville mødes, men nu så vi objektet 
skyde til vejrs og forsvinde i det blå med en lyn¬ 
hurtig fart. 

D) De forskellige bevægelser, som objekterne fore¬ 
tog, syntes i vore øjne og som helhed at være ko¬ 
ordineret, selv om de enkeltvis betragtet kunne se 
planløse ud i visse øjeblikke, f. eks. da det første 
objekt, alene og tilsyneladende umotiveret, gav sig 
til at kredse rundt i mere eller mindre velformede 
cirkler med hastigheder, som varierede fra det ene 
øjeblik til det andet med pludselige stigninger og 
neddykninger. Der er anledning til at bemærke, 
at en vurdering af objekternes højde og afstand 
kun kan være meget tilnærmelsesvis, eftersom man 
ikke som udgangspunkt har nogen forestilling om 
deres virkelige størrelse. 


I håb om, at ovennævnte detaljer må være til 
nytte for generalen, er jeg . . .« 

(sign.) Jean Rouchon 

Fra »Flying Saucer Review«, juli/august 1963. 

Oversat: Aage Voss. 

Anm.: Vi står her over for noget nyt, hvis for¬ 
mål vi kun kan gisne om. Der er tidligere talt om 
objekter, som tilsyneladende var beregnet til at ska¬ 
be angst, og dette må nok ses i samme rækkefølge. 
Vinger, ben m.m. er næppe »fast udstyr«, men 
frembragt til specielle anledninger — lad os se, om 
vi får mere på dem. H.C. 


Rapporter 

Rapportcentralen beder os meddele, at alle rap¬ 
porter har interesse - også gamle. Tak. 


Strategiske UFO-operationer 

Spørgsmålet om UFOerne i vort luftrum og i 
vore have kan bedømmes udfra en moderne strate¬ 
gis synspunkter. 

En bestemt orden og plan i deres flyvning og 
dækningsmanøvrer er uden tvivl tydelig og er alle¬ 
rede erkendt af Aime Michels i »Orthothenie«. Det 
drejer sig om den kendsgerning, at UFOs viser sig 
efter en bestemt geometrisk orden, de såkaldte 
»storkredse«. Storkredse er flyvebaner, hvis radius 
peger mod jordens midtpunkt. 

Strategi betyder ikke i alle tilfælde noget mili¬ 
tært. Der findes også en moralsk, indtrængende for¬ 
ståelses strategi, en varsom leden, en gennemtræng¬ 
ning af det gode. 

Dr. Perego mener, at UFOerne flyver en strate¬ 
gisk symbolsk advarsel, som umiddelbart refererer 
sig til den øjeblikkelige foreliggende situation po¬ 
litisk set mellem Øst og Vest. Bedømmelsen heraf 
er imidlertid kun mulig, når man — som chefen 
for en hemmelig tjeneste — er i besiddelse af en 
virkelig verdensoversigt. Dr. Perego, som naturlig¬ 
vis ikke har en sådan oversigt, er derfor henvist til 
formodninger og kombinationer. 

Det er fristende at anse enhver UFO-operation 
som et udslag af tungen på vægtskålen, der tvinger 
vor verden til fred. Thi de flyvende UFOs holder 

praktisk talt ethvert militært, trafikteknisk og indu¬ 
strielt punkt på Jorden under kontrol, mens de un¬ 
der vandet opererende UFOs før eller senere op¬ 
sporer og indkredser enhver formation af krigs¬ 
skibe. Det er en jernhård og dog elastisk omklam¬ 
ring, som til enhver tid og på ethvert punkt om¬ 
slutter krigspotentialet i begge lejre. 

Denne kendsgerning nærer spekulationer af en¬ 
hver art om den indre årsag til de fremmedes til¬ 
stedeværelse. Af mange kroniker fremgår det, at 
de har været observerede siden oldtiden, over et¬ 
hvert kritisk nervepunkt, og at de i enhver kritisk 
politisk situation har været på pletten. De må i en 
tid, hvor man endnu troede på tegn og undere, 
ligeud været blevet anset for stedfortrædere for de 
guder, som bestemte slagets udfald. Det ser ud til, 
at de interesserede sig mere for de afgørende begi¬ 
venheder i atmosfæren end for begivenhederne selv. 
Og denne erkendelse passer fortræffelig ind i hele 
billedet af fænomenet, som er tilbageholdende og 
optræden i baggrunden. 

Virkning gennem tilstedeværelse 
Således kunne man formulere UFOernes strategiske 
motiv. At de i dag er en faktor i det flerdimen¬ 
sionale skakspil mellem verdensmagterne er hævet 
over enhver tvivl. Om de er en moralsk højerestå¬ 
ende faktor, er nu ikke eftervist, og en slutning her¬ 
om kan endnu ikke drages på grund af de få hol¬ 
depunkter. Vi må imidlertid håbe dette, men skuf¬ 
fer dette håb — ja, så ser det sort ud for os. 

Nedenstående skal forsøge at sammenfatte de 
strategiske elementer i UFO-operationerne. 

1 . UFO-styrkerne er specialister i amfibieopera- 
tioner, således som de har bevist det på flere 
af Pacifik- og Sydatlantens kyster. 

2. UFO-styrkerne har forstået grundigt at sætte 
atombevæbnede luftfartøjer og u-både ud af 
spillet, idet de udmanøvrerede dem. 

3. UFO-styrkerne er uindskrænkede herrer på den 
eneste plads i verden, som kommer på tale med 
hensyn til at være en strategisk lagerplads for 
en f jernvåbenbank til udøvelse af verdensherre¬ 
dømmet — nemlig det indre arktis. 

4. UFO-styrkerne er altid nærværende og mellem 
landende i områder, hvor Øst og Vest indbyr¬ 
des er i kontakt f. eks. Østøstrig. 


5. Det eneste virksomme middel mod mindre 
UFOs, som verdensmagterne besidder, er kraf¬ 
tige radarstationer, som tvinger UFOerne til 
dybdeflyvning eller til at optage en handle¬ 
kraftig duel. 

6 . UFO-styrkerne er derimod i stand til på et¬ 
hvert tidspunkt at lamme el-forsyningen i alle 
områder. 

7. UFO-styrkerne foretager sporadiske forsøg på 
at skabe en flok brugbare jordmennesker i deres 
tjeneste gennem begunstigelser i kontaktlitte¬ 
raturen og den deri indeholdte anti-atompro- 
paganda. 

8 . UFO-styrkerne er i besiddelse af Laservåben og 
Laserkommunikationsmidler, d.v.s. energiover¬ 
førsel gennem kohærent lys. 

9. UFO-styrkerne er i stand til i løbet af en eneste 
nat at opbygge en teknisk krigsmagt i et under¬ 
udviklet område. Denne magt ville straks være 
et magtcentrum på det pågældende kontinent og 
ville kunne bestemme den politiske udvikling 
på dette kontinent. 

10. UFO-styrkerne ville dog ikke være i stand til 
at slå en af infanteri understøttet, lidet meka¬ 
niseret og godt fordelt armé som f. eks. den 
kinesiske. 

11 . Vesten og dele af Østen, som mere og mere bli¬ 
ver indstillet på den elektronisk styrede »tryk¬ 
knapkrig«, arbejder deres rustningers fysiske 
modtagelighed i hænderne på UFO-styrkerne. 

12. UFO-styrkerne må til stadighed regne med, at 
det grundlæggende fysiske princip for deres far¬ 
tøjer afsløres, hvorved deres videnskabelige for¬ 
spring kan drages i tvivl. Det bliver så også de¬ 
res tekniske overlegenhed og deres urnålelige 
operative erfaringsmateriale. 

Disse 12 kendsgerninger står ikke for den på¬ 
stand, at UFOerne vil alt dette og derfor ensidigt 
vil være at erkende som en militær faktor. 

Til at begynde med spurgte vi: 

Kan UFOernes operationer i vort luftrum og i 
vore have bedømmes udfra moderne strategis syns¬ 
punkter? 

Det har vi nu gjort. Svaret kan kun UFOerne 
selv give. 

Information , Wien nr. 4/63 
Oversætter: Siej. 

Ufologiens stilling og opgave 

Af Dr. Walter Richter 

Videnskab er altid et vovestykke. Det beviser med al 
tydelighed videnskabens historie. Det gælder først og 
fremmest en så ung og omstridt videnskab som ufo- 
logien. Den er en „amatør-videnskab“, som ofte for¬ 
løber dramatisk, som en første fase i en ny videnskab. 
Denne videnskab udforsker dog det modige, det utro¬ 
lige, det usædvanlige i al hidtidig videnskab, kort 
sagt: den er den ydre- og overjordiske forskning i 
det levende verdensrum. Den omslutter det materielle 
og immaterielle, det grov- og finstoflige, mikro- og 
makrokcsmos, som er universel enhed. Dens særlige 
stilling fremgår frem for alt af dens overordentlige 
omfang i kosmos. 

Den ufologiske videnskab bringer foreløbig hele det 
jordiske, videnskabelige system i bevægelse og fører 
til en ny og væsentlig udvidet systematik. Denne be¬ 
vægelse går dels årsagsmæssigt direkte tilbage til ufo- 
logien, dels står den i sammenhæng med tiden, hvor¬ 
ved det ene ikke udelukker det andet. Vi kan blot 
tænke på astrofysiken og astronautiken som nye spe¬ 
cialvidenskaber af lige stor betydning. 

Med ufologien begynder et nyt videnskabeligt af¬ 
snit, som er umiddelbart forbundet med det store kos¬ 
miske vendepunkt i vor tid, og som elementært for¬ 
klares udfra en tiltagende udfoldelse og de mangfol¬ 
digste fænomener af ideel og materiel art. Ufologien 
er ikke slet og ret en ny specialvidenskab, ingen af 
de mange nye specialgrene på den stadigt voksende vi¬ 
denskabelige bygning, men dels en overordnet dels 
andre grene forbundet med hinanden i den universel¬ 
le videnskab. Den stråler ud i hele mikro- og makro- 
kosmisk viden, hvorfra den — ligesom åndsvidenska¬ 
ben — stadig modtager impulser. 

Ufologien har én stor og vanskelig opgave, der be¬ 
står igennem grundig forskningsarbejde at begrunde 
og stadig befæste dens sanddruhed, dens kendsgernin¬ 
ger, dens eftervisninger, dens særlige stilling og navn¬ 
lig dens universelle karakter. Vedvarende resultater 
vil dog kun kunne opnås, når — meget mere end hid¬ 
til — erfaringsudveksling kommer i første række 
blandt søgende og virkende mennesker, og der ud af 
de bestående inden- og udenlandske studiekredse vok¬ 
ser et ægte videnskabeligt sammenhold. 

UFO-Nachrichten: Slei. 


Alle store mennesker har på et eller andet tids¬ 
punkt følt sig små. Der findes enkelte, som al¬ 
drig føler sig små: De få, som virkelig er det. 

Forfatteren G. K. Chesterton. 


UF O-observationer over 
Skandinavien 

I tidsrummet fra den 8. januar til den 22. fe¬ 
bruar indkom der til Rapportcentralen 19 rap¬ 
porter samt 9 detektorvarslinger. Vi har nu fået 


I alt rapporter . 2044 

samt detektorvarslinger. 211 


Denne måneds rapporter fordeler sig med 10 fra 
1964, 4 fra 1963, 2 fra 1962 samt 1 fra 1961, 1959 
og 1958. Der var 7 DV fra 1963 og 2 fra 1964. 
I intet tilfælde var der tale om observation i for¬ 
bindelse med varslingen. 

6 af de 10 indkomne rapporter fra 1964 stam¬ 
mede fra samme dag, nemlig den 16. januar. Ob¬ 
servationerne fik megen presse i observationsområ¬ 
det, men selv et par af hovedstadsaviserne nævne¬ 
de dem. Lad os gennemgå observationerne i krono¬ 
logisk rækkefølge: 

Hr. S. Madsen befandt sig kl. 1802 i gården til 
Svanegade 4, Horsens. Det var helt mørkt, da ga¬ 
den pludselig blev belyst som af en stor projektør. 
Hr. Madsen så op og fik i 45 graders højde øje 
på et stort, rundt objekt. Han nåede lige netop 
at se objektets omrids, inden det slukkedes. Få se¬ 
kunder efter blev projektøren atter tændt — og 
igen slukket. Tredie gang, lyset tændtes, så det ud, 
som kom det fra den forreste del af det runde ob¬ 
jekt, og samtidig var der en lang ildhale bagud. 
Objektet var nu startet, lyset slukkedes, og ob¬ 
jektet forsvandt med stor fart med kurs vest-øst. 
Selve objektets lys var stærkt og blændende »som 
dagslys«, medens halen så ud »som ild«. Samlet 
observationstid 2 minutter. Observatøren anslår 
selv objektets afstand fra observationsstedet til 300 
meter. 

Næste observation fandt sted fra Stauggård plan¬ 
tage nær Vorbasse. Fru E. J. fortæller: »Min nabo 
og jeg stod og betragtede himlen kl. 1805. 

Vi var netop skiltes, da skovbunden oplystes. 
Jeg så da over træerne »en måne med en ild¬ 
hale efter sig«.« Naboen, fru M. P. beretter føl¬ 
gende: »Da min nabo og jeg skiltes, gik jeg på 
vejen langs skoven. Pludselig stod jeg i et lyshav. 
Jeg tænkte: »Hvad er dog det?« og da så jeg så 
tingesten komme sejlende temmelig langt nede. 
Det så næsten ud som et fyrværkeri med masser 
af små stjerner, som eksploderede«. Kursen var 
SV-NØ. 

Vi har flere rapporter fra Kolding. Hr. J. Dau- 
gaard-Hansen var uden for med mælkeflaskerne, 
da han fik øje på objektet, som beskrives som væ¬ 
rende aflangt, noget længere end fuldmånens dia¬ 
meter; det lyste gulligt med et konstant lys af mid¬ 
del styrke. Objektet fløj vandret med en hastighed, 
der tilsyneladende var større end et jet-flys. Kur¬ 
sen var NV-SØ, og objektet gik gennem Zenith. 
Der stod »ild« ud af halen på objektet. Pludselig 
brækkede den bageste del af objektet og blev til 
4—5 objekter, som straks opløstes eller blev usyn¬ 
lige. Objektet fortsatte sin flugt med ild fra den 
forkortede hale. Observationstid 1809—1810. 

Hr. Aa. Nørgaard fortæller følgende: »Jeg gik 
fra min forretning kl. 1745 og var omtrent nået til 
mit hjem, Sønderborgvej 14. Jeg gik i retningen øst¬ 
vest og havde mit blik rettet mod huset, da objek¬ 
tet viste sig over taget. Det fo’r i stor fart over 
himmelbuen i reningen NV-SØ og med vandret be¬ 
vægelsesretning. Selve objektet lyste kraftigt hvid¬ 
gult, medens dets lange, vifteformede hale lyste 
rødlig eller grønlig. Jeg husker ikke dette punkt 
så tydeligt. Objektet var rundt og omgivet af en 
korona af samme farve som halen. Efter ca. 6 se¬ 
kunders observation slukkedes objektet pludselig. 
Derimod blev halen stående endnu nogle sekunder«. 

Så springer vi til Fredericia, hvor observatøren er 
en 9-årig pige, Kirsten Frederiksen. Kl. 1810 skulle 
hun til spejdermøde, men nåede kun til nabohuset, 
da objektet kom. Hun fortæller, at »hele naboens 
tag var pludselig badet i et stærkt lys, og det var 
stedet, hvor skraldespandene står også«. Hun så 
op og fik øje på et ovalt objekt, som fo’r over vejen 
og forsvandt i retning mod Strib. Objektet lyste 
blændende, og lysets farve var blåligt. Kursen var 
VNV-ØSØ. 

Foruden de her nævnte rapporter, har vi modta- 


vig, Jels, Koldingf jords nordside samt fra hovedvej 1 
get beretninger om lysfænomener fra Veerst, Agtrup- 
syd for Kolding. Når man sammenholder disse be¬ 
retninger, ser det ud til, at objektet og lysglimte¬ 
ne har været lige over Kolding. Vi håber at få flere 
rapporter på denne observation, således at det vil 
være muligt for os at foretage mere nøjagtige 
pejlinger, for derved nærmere at kunne bestemme 
objektets nøjagtige kurs og størrelse. 

Aftenen før denne observation var der blevet op¬ 
stillet en detektor med tilkoblet ur i UFO-huset 
i Harte. Der havde imidlertid ikke været noget 
udslag. 

ej. 


Skandinavian U FO-sightings 

During the period January 8th—February 22nd we 
received information of 19 sighting of which 10 
were from 1964. 

January 15th: Fredericia, Denmark. A peculiar- 
shaped object seen at extremely low altitude around 
6 p. m. Colour: black, grey and white. Size: dia¬ 
meter 2 feet. After 5 seconds it disappeared at 
great speed. It had a humming sound. 

January 16th: At this moment we have received 
a total of six sightings of what we think is the 
same object. It is seen from different places in Jut- 
land, Denmark, at 6.10 p. m. Any conclusion has 
not been reached yet, but we hope to have it ready 
by next issue. 

January 17th: A 2 V 2 feet red disc was seen very 
near the ground at a very low speed. Its light was 
strong and constant. It was seen at Fredericia. The 
time was 7.10 p. m. 

January 25th: Gentofte, Denmark. An »Adam- 
ski-shaped« scoutship came at great speed, staggered 
and stopped. It hovered for 15 minutes then disap¬ 
peared upwards at a great speed. It was greyish 
and a sharp, brigth light came from the floot lens. 
Time: 11.55 p. m. 

Janyary 28th: Elsinore, Denmark. An oval-shap- 
ed, yellow object sighted for 5 minutes. It changed 
course. Time: 03.00 a. m. 

ej 

Filosofi... 

Menneskeåndens udvikling II 

SELVERKENDELSE 

Ought to be translated 

En bevidsthed i væren er en neutralistisk tilstand, 
hvoraf det, vi forstår ved liv udspringer i samme 
øjeblik, bevidstheden søger sig udtryksmåde. 

Dette kan foregå på forskellige planer og i for¬ 
skellige grader. Hos mennesket er det således, at jo 
mere aktivt vi tager del i det, der sker i og omkring 
os, des mere virkeliggør vi os selv — og dette af¬ 
føder en mere udvidet form for bevidsthed. 

For at blive i stand til at virkeliggøre os selv hvert 
eneste øjeblik må forskellige hindringer ryddes af 
vejen, som f. eks. ørkesløse og unyttige spekulationer 
og bekymringer over det, der ikke kan være anderle¬ 
des. 

Udgangspunktet er: at acceptere den forhåndenvæ¬ 
rende situation — og os selv. 

Dersom vi er utilfredse med os selv og vor hver- 
dagsverden, vil vi, om vore fortsætter aldrig er så 
gode, uvilkårlig søge at eskapere fra nu’et og lade 
vore tanker beskæftige sig med noget mere behageligt. 
Eller vi vil kredse om problemer, som ikke er nær¬ 
værende eller ligger lige for. Lever vi derimod hvert 
øjeblik for sig og beskæftiger os med det forhånden¬ 
værende, vil vi opdage, at de fleste problemer løser 
sig selv, inden man når til dem, og de, der ikke gør 
det, har man flere kræfter til at gå i gang med, der¬ 
som man ikke har forsøgt at løse dem, inden de op¬ 
stod. 

Dagen i dag med dens situation, som den tegner sig 
for os er, hvad vi må leve og acceptere. Og den, vi er, 
med det „jeg“, som danner vort personlighedsmønster, 
er det eneste grundlag, vi har at stå på. Derfor er det 
forkert at betragte sit „jeg“ som en fjende, der skal 
bekæmpes. Tværtimod må vi leve med det, som det er 
— i dag — fordi vi ikke kan andet, — og hvis vi 
forsøger at komme udenom det, lever vi på en løgn, 
der før eller senere afsløres både for os selv og andre. 
Vi glemmer tit, at vor hjerne ikke er os, men et red¬ 
skab, som benyttes af os. Derfor sætter vi os høje, 


tankemæssige mål. Men „jeg’et“, som er dagsbevidst¬ 
heden, kræver sin egen ret og omstyrter vore idealer. 
Derfor ligger vi en evig kamp med dette „jeg“, som 
skal forandres til noget bedre. Og derfor hader vi det 
og nægter at acceptere det, som det er. 

Men det er netop der, vi må starte, hvis vi vil for¬ 
søge at fatte, hvordan mennesket kan udvide sit be¬ 
vidsthedsfelt. Begyndelsen er at acceptere sig selv, 
netop som den, man er. Ingen kan gå en andens vej. 
Ingen kan hjælpe et andet menneske op på klippen. Vi 
ved, at vi selv skal gå hvert eneste skridt, og at vort 
„jeg“, vor bevidsthed, er foden af klippen, fundamen¬ 
tet, hvorfra vi skal starte vor opstigning. 

De to store bud i loven siger: Elsk Gud — og elsk 
din næste som dig selv. 

Hvad vil det sige at elske Gud? 

For de fleste mennesker er tanken meningsløs. 
Hvordan kan man elske en Gud, man aldrig har set 
eller erkendt? Hvordan kan man elske et væsen, hvis 
dybder man ikke kan fatte — og hvis højder man ikke 
kan forestille sig? — Men Jesus gav os også her et 
trøsterigt ord, som man kan holde sig til, da han 
sagde: „Alt, hvad du gør mod en af disse mine mind¬ 
ste små, det gør du også mod mig.“ At elske Gud 
i hver eneste del af Hans skabelse, er muligt og slet 
ikke svært for et menneske, der har erkendt, at vi alle 
er en del af Ham. 

Det andet bud om at elske sin næste som sig selv er 
vistnok i nogen grad blevet misforstået. Budet siger 
jo ikke blot, at man skal elske sin næste, men tilføjer 
„som dig selv“. 

Jamen er dette da ikke den rene, vaskeægte ego¬ 
isme? Budet siger jo, jeg skal elske min bror, lige¬ 
som jeg elsker mig selv. Og hvis jeg elsker mig selv, 
så er jeg en af disse rendyrkede egoister, som vi har 
lært, er ophavsmænd til alt ondt. Eller er jeg ikke? — 
Kan det ikke også betyde, at hvis jeg har forliget mig 
med og accepteret mit eget „jeg“, netop som det er, 
har jeg så ikke også forliget mig med og accepteret 
min broder, netop som han er. Og omvendt. Sålænge 
jeg ikke formår at acceptere mig selv — sålænge for¬ 
mår jeg heller ikke at acceptere min bror. Jeg tror, 
dette bud om at elske sin næste som sig selv skal for¬ 
stås på denne måde. Og det drejer jo unægtelig vore 
tanker i en lidt anden retning end den vanlige. 

Vil det så sige, at vi skal gå rundt i en evig selv¬ 
tilfredshed og bare nøjes med at konstatere, at sådan 

er vi nu engang — og det må vi selv og andre så 
lade sig nøjes med? — Nej, men sådan som vi er, 
sådan er vort udgangspunkt — og derfor må vi nøje 
undersøge, hvordan vi er, inden vi kan komme ét 
skridt videre. I mange årtusinder har vi ærligt for¬ 
søgt at lave om på os selv, så vi bedre kom til at 
svare til de idealer, vi havde stillet op for hinanden. 
I lige så mange årtusinder er det mislykkedes for os 
at gøre hinanden og os selv bedre i væsentlig grad. 
Vi har skabt love, som har affødt langt bedre sam¬ 
fundsvilkår, det er sandt. Vi har skabt retsstater, hvori 
loven beskytter den enkelte, men vi har endnu ikke 
formået at skabe et samfund, hvori den sande broder¬ 
skabets ånd hersker. Og grunden til, at vi ikke har 
formået det er den, at vi ikke har accepteret os selv 
og derfor heller ikke hinanden. 

Vejen til at finde ud af, hvordan vi er og på hvil¬ 
ket stade, vor jeg-bevidsthed befinder sig, går over 
selviagttagelse til selverkendelse. Forsøg at iagttage 
dig selv nøje blot nogle enkelte dage. Det gør ikke 
så meget, hvilket resultat, du kommer til, for som 
dagene går, vil du nå frem til at se dig selv, lige 
netop som du er. Måske bliver du forfærdet over dine 
egne tanker, ord og handlinger, og det, du får at se, 
som er dig, er måske afskyeligt, men der er ikke no¬ 
get at gøre ved det, for du er det eneste grundlag, du 
har. Og hvis du er ærlig, sørger du for at drage så 
mange slør til side som muligt, så du til sidst står 
nøgen og afribbet, berøvet de skønne illusioner, du 
havde bygget op om dig selv — akkurat som blomster, 
der skjuler en mødding. „Er jeg sådan“, spørger vi 
da, „er jeg virkelig sådan?“ Det er fristende atter at 
skjule sig under små forskønnende løgne og trofæer. 
— Og det er der da også mange, der fortsætter med 
hele livet. 

Men når man har fundet frem til kendsgerningerne 
om sin egen jeg-bevidsthed, bøjet sig under dem og 
accepteret dem for så vidt, som man er blevet klar 
over, at man ikke kan komme nogen vegne på andres 
eller egne idealer, men kun på sig selv, så finder man 
det heller ikke svært at acceptere andre jeg-bevidsthe¬ 
der. Med andre ord — kan du acceptere dig selv, kan 
du også acceptere din næste. Og fra at acceptere et¬ 
hvert menneske, ligegyldigt hvem, er der ikke noget 
langt spring til ægte menneskekærlighed. Således vil 
det andet store buds sandhed gå op for dig, og du vil 
ikke mere tro, at det byder dig at gøre det umulige. 


Sand telepati er ophævelse af afstanden mellem 
bevidsthederne. Det er derfor et kosmisk sprog. Det 
ophæver tid og rum og udviklingsmæssig afstand. Vi 
svæver i den vildfarelse, at det er et menneskes ord 
og handlinger, der gør et menneske til det, det er. 
Dette er urigtigt. I hvert eneste menneske ligger bun¬ 
ker af mere eller mindre bevidst og erkendt viden 
gemt, bunker af oplevelser, episoder og erfaringer, 
som afføder et handlingsmønster, der til tider kan 
være ganske uforståeligt for den overfladiske iagttager. 
Vi kan kun nå frem til at kende hinanden ad én vej: 
ved at ophæve den bevidsthedsmæssige afstand imel¬ 
lem os. Først da har vi en chance for at finde årsagen 
til et menneskes handlemåde. Selverkendelse afføder 
muligheden for at nå frem til sand telepati. Sålænge 
vi skjuler os for os selv og lyver for os selv, blokerer 
vi bevidsthedscentret, så ingen udefra kan nå ind til 
os, og vi ikke kan nå ind til andre. Vi benytter der¬ 
for vore mange ord som et dække, og vi tager en 
maske på, som vi viser omverdenen, en maske, vi kan 
bære så længe, at vi selv tror, den er en del af os, af 
vort egentlige „jeg“, mens den blot er en hindring, 
der står i vejen for den umiddelbare oplevelse af livet. 

Selverkendelse og mod til at leve uden maske på 
er grundlaget for en erkendende udvidelse af den 
menneskelige bevidsthed til en tilstand af bevidst, kos¬ 
misk enhed med al-naturen og den universelle men¬ 
neskehed. Sand menneskekærlighed og sand telepati 
bliver resultaterne. Du vil opdage, at når du står over 
for en blomst, et træ eller en hvilken som helst plante, 
kan du ved din vågne bevidstheds hjælp ophæve den 
udviklingsmæssige afstand mellem dig og planten, og 
du vil kunne opfatte de svage bevidsthedsimpulser, 
den udsender om sin øjeblikkelige tilstand. At man 
omvendt kan påvirke en plantes bevidsthed, er langt 
mere kendt. Mennesker med „grønne fingre“ benytter 
sig — måske ubevidst — af dette faktum. Kristi for¬ 
bandelse af figentræet, som derefter visnede, viser, 
at man bevidst kan sende nedbrydende, såvel som op¬ 
muntrende impulser og at planten reagerer derover- 
for. 

Denne tilstand af kosmisk enhed samt vågen, be¬ 
vidst samhørighedsfølelse med universet er, som før 
sagt, noget, de allerfleste mennesker er i stand til at 
opnå på den ene eller den anden måde. Den kan give 
en betryggende — men også farlig — følelse af nær 
slægtskab med alt, hvad der lever og rører sig på 

Jorden og i universet. For når man lader sin vågne 
bevidsthed blive ét med den samlede sum af kosmos’ 
bevidsthed, åbner man den samtidig på vid gab for 
alle impulser fra denne kollektive bevidsthed, som 
— i følge sit gennemsnitstal — må stå på et tem¬ 
meligt lavt stade. 

Derfor er det vigtigt med en gennemgribende selv¬ 
erkendelse, da man ellers kan blive et bytte for de la¬ 
ve kræfter, der har vundet så stort indpas på vor Jord 
både fysisk og mentalt. 

fortsættes. 


Den, som stadig tænker på hævn, holder sine sår 
åbne. 

Francis Bacon. 
( 1561 — 1626 ). 


Brev til en ven! 

Menneskets omgivelser er naturen. Af den har vi 
lært meget, og kan lære mere. Erkendelsen af den 
harmoni, der hersker der, viser os de universelle 
loves virkninger. Dyr, planter og jordens grøde sker 
efter de tilskyndelser, der er overalt. Vi formoder, 
at et dyr handler udfra sine instinkter og sine ube¬ 
vidste tilskyndelse. Det kan heller ikke andet — 
for mennesket er det eneste væsen, der af Skaberen 
har fået bevidsthed. En vidunderlig gave, som med¬ 
fører, at vi kan vælge og har en frihed, som in¬ 
tet andet væsen. 

Menneskets værdighed må være det, der adskiller 
os fra dyrene. (Vi kunne forsåvidt også kalde det 
for moralsk bevidsthed, men foretrækker dog den 
første benævnelse, idet vi ofte forbinder noget helt 
andet med ordet: moralsk). Denne værdighed må vi 
selv bibeholde, for vi har med bevidstheden fået 
muligheden for at vælge. En frihed, som menne¬ 
sket er ene om. Et privilegium. Vi kan vælge, om vi 
vil følge de lavere instinkter, eller bevidstheden om 
en udvikling til noget højere. Og det er noget gan¬ 
ske vidunderligt, en frihed til at vælge! 

Efterhånden blev mennesket klar over, at denne 
frihed nok var berusende, men også medførte et me¬ 
get stort ansvar. Og det er dette ansvar, vi nu prø¬ 
ver at blive os fuldt bevidste. Ansvaret overfor os 
selv, som frie væsener i Skaberens plan. Naturen 


følger nøje den universelle lov, udvikler sig i fuld 
harmoni med planen, for der er ikke givet noget 
valg. Mennesket har muligheden, og derfor er det 
et privilegeret væsen, som af al kraft må gøre det 
yderste, for ikke at sinke planen, eller glide ud af 
denne. Derfor kan man tale om et menneskes vær¬ 
dighed, og altid have for øje, at vi må handle i 
overensstemmelse dermed. 

Vort ansvar gælder i særlig grad udviklingstan¬ 
ken. Ved at søge viden udfylder vi en del af vor 
bestemmelse, for uden at vide, kan ingen noget. Vi 
kan søge at blive et tænkende menneske, der ikke 
lader instinkterne råde ene. Men ingen har større 
ansvar i den guddommelige plan, end der kan løf¬ 
tes. Der er en nøje overensstemmelse med vore ev¬ 
ner og anlæg og de opgaver vi stilles overfor. Men 
til vort eget bedste må vi udvide de evner, vi har, 
i harmoni med den universelle lov. Der bliver ikke 
forventet, at et menneske skal kunne bestige bjerge, 
som det ikke har nogen mulighed for at vide ek¬ 
sisterer. Til gengæld har enhver pligt til at forvalte 
sit pund efter bedste evne. Dermed være sagt, at vi 
alle udfylder vor bestemmelse i planen — og en 
meget klog mand har skrevet: at det er anstren¬ 
gelserne derfor, som tæller, ikke resultatet. Vi øn¬ 
sker ofte at konstatere fremgangen i udviklingen af 
menneskeheden — men det væsentligste må være 
arbejdet vi alle gør. 

Til glæde for os selv — og vor næste . . . 

Etika. 


Den, der gør uret, er ulykkeligere end den , der 
lider uret. Demokritos. 

(ca. 420 f. Kr.). 

En s egen sorg er for intet at regne, men den, 
man forvolder andre, gør brødet bittert i ens 
mund. Paul Claudel. 

Rettelse 

Sætternissen var slem ved os sidste gang — igen, vi 
ved det, men vi er hjælpeløse, det er Rounborg Tryk, 
som bærer 99 % af skylden. 

Ret venligst følgende: 

Side 28, anden spalte 16. linie til at lyde sålunde: 
. . ., men ikke nødvendigvis bevidst bevidsthed! 








60 


UFO - NYT 


"BREVKASSEN” 

LØST og FAST 

om LAfo-sagen 

v/ Vagn Dybkær, Alpedalsvej 6, Kolding 


Ought to be transi at ed. 

Denne rubriks overskrift hed sidste gang „Elemen¬ 
tær ufologi“. 

I dette nummer har den det navn, som skulle være 
blivende. Vi efterlyste forslag fra læserne og fik en 
del. Men navnlig én læser var idérig og flittig, for 
han sendte ikke færre end 14 forslag! Med hans til¬ 
ladelse har vi lavet en kombination af et par af hans 
forslag, og vi tror, navnet er godt og dækkende — 
og let at huske! 

Den flittige leverandør af forslag blev altså vinder 
af den lille konkurrence. Hans navn er Poul E. Dam- 
gaard, Sdr. Algade 5, Nykøbing Mors. — Præmien, 
Adamskis sidste bog på dansk, „De fremmede rum¬ 
skibe ... og vor fremtid 44 , er sendt til vinderen, og vi 
ønsker til lykke og siger tak til ham og de øvrige 
bidragydere. 

Opfordringen til læserne i sidste nummer af UFO¬ 
NYT om at sende eventuelle spørgsmål ind til den¬ 
ne .rubrik har båret frugt. Tak til alle spørgerne — 
og en hilsen til dem, der fik svar direkte! 

En navngiven læser på Djursland, som også beteg¬ 
ner sig som „nybegynder 44 , har sendt os en række 
spørgsmål, som vi finder udmærket egnede til be¬ 
svarelse her i bladet. Han skriver: „Hvordan er UFO- 
sagen organiseret i Danmark, og hvad beskæftiger 
den UFO-interesserede sig med? 44 (Disse spørgsmål 
kalder redaktionen nr. 1 og 2). Spørgeren fortsætter: 
„Jeg er klar over, at UFO-NYT udsendes til abon¬ 
nenter, og at der bl. a. er en klub i Kolding; findes 
der andre klubber eller grupper i landet? Hvor man¬ 


ge klubber eller medlemmer er der omtrentlig? Hol¬ 
des der møder lokalt og evt. også landsmøder, hvor 
ofte, og hvad foregår der ved disse møder? 44 (Spørgs¬ 
mål 3). 

Ad. 1: Kortest kunne svaret lyde: UFO-sagen i 
Danmark er slet ikke organiseret! Og svaret er sådan 
set korrekt, men kræver nok et par kommentarer. — 
UFO-arbejdet her i landet har varet organiseret så¬ 
dan, at der var en centralledelse og et antal tilsluttede 
grupper og enkeltpersoner. Der var dengang også be¬ 
taling af kontingent til landsorganisationen. Nu er 
det ca. V/ 2 år siden, at denne organisationsform blev 
ophævet, da den viste sig lidet effektiv. Ordningen 
er nu følgende: UFO-NYT udgives og redigeres af 
H. C. Petersen i Sunds, som også er „leder 44 af UFO- 
bevægelsen herhjemme. Alle, der abonnerer på UFO¬ 
NYT, kan kalde sig „medlemmer af SUFOI 44 , hvis 
de har lyst til det, og kan lade være, hvis de hellere 
vil det. Men abonnementet indeholder altså ikke no¬ 
get kontingent og medfører hverken rettigheder eller 
forpligtelser. 

Det i UFO-NYT nævnte „kontaktudvalg 44 stammer 
fra den tid, da organisationen eksisterede. Da hele 
sagen er så ny, betragter vi ikke os selv som ufor¬ 
gængelige „oldsager 44 — og heller ikke som en 
landsstyrelse med nogen egentlig myndighed over for 
enkeltpersoner eller grupper. Vi holder sammen og 
kommer sammen til drøftelse af de mange spørgs¬ 
mål inden for ufologien — som regel et møde hvert 
kvartal. Læg mærke til, at alle medlemmerne af „kon¬ 
taktudvalget 44 har en eller anden opgave at løse, op¬ 
gaver, som vi mener det er værdifuldt at beskæftige 
os med, og som kan være til gavn for helheden, for 
UFO-NYTs læsere og andre UFO-interesserede. 

Ad. 2: Dette erstraks sværere at svare på. For det 
første kender vi slet ikke alle UFO-interesserede — 
og altså heller ikke noget tal på dem — så vi kan 
ikke give et udtømmende svar. Men vi kan nævne 
noget. Mange interesserer sig for studier af astrono¬ 
mi, og de fleste går vist en del op i alt, hvad der 
har med rumforskningen at gøre. Dertil kommer så 
studier af mange arter, hvor fysiske, kemiske, tekni¬ 
ske spørgsmål dukker op i forbindelse med de fly¬ 
vende tallerkener. Og måske kommer man derefter til 
andre spørgsmål af mere uhåndgribelig art: Hvordan 
er evt. rumfolks etik (morallære), religion — og 
hvad er hensigten med deres tilsynekomst i vore 

„luftlag 44 ? Alt dette kan føre til megen tankevirk¬ 
somhed og megen læsning! 

Men lad mig her understrege, at virkelige ufologer 
so ger at holde sig ved jorden! Sådan forstået, at de 
ikke lader sig rive med af evt. religiøse sekters teo¬ 
rier eller dirigere ad visse „åndsretningers 44 måske 
ret snævre stier. Den, der arbejder med ufologi på 
rette måde, bliver interesseret i mange tekniske og 
åndelige spørgsmål, og han/hun bliver fordomsfri og 
tolerant i sin tankegang samt positiv over for dem og 
det, der peger fremad mod en bedre fremtid for men¬ 
nesker på Jorden! 

Ad. 3: Ja, der findes klubber eller grupper andre 
steder i landet, end i Kolding. Svar nr. 1 indeholder 
også, at vi ikke kan sige bestemt, hvor mange grup¬ 
per der findes, for folk kan udmærket arbejde i 
grupper — „dagligstuemøder 44 f. eks. — uden at ret 
mange andre ved det. Men se evt. i organisations¬ 
oversigten i UFO-NYT; der står kontaktgrupper og 
kontaktpersoner nævnt med mellemrum, og disse per¬ 
soner kan man trygt henvende sig til, hvis man øn¬ 
sker kontakt eller samarbejde med andre UFO-folk. 

Grupper eller klubber holder normalt møder, hvor 
man drøfter problemerne omkring UFO-sagen. Man 
diskuterer observationer — egne eller andres — avis¬ 
artikler eller artikler fra tidsskrifter, læste bøger, bil¬ 
leder og meget mere. 

Landsmøder har der været nogle af. De er som 
regel blevet afholdt i Fredericia først i maj måned. 
Sidste års møde var det hidtil største, hvor George 
Adamski og professor Marcel Hornet var talere. I år 
bliver det intet landsmøde, ingen såkaldt kongres. 
— Alle meddelelser af betydning for UFO-interesse- 
rede fremkommer i bladet UFO-NYT eller kan i gi¬ 
vet fald blive sendt som duplikerede skrivelser til alle 
abonnenter. 

(Det følgende er en fortsættelse af artiklen i ja¬ 
nuar/februar nummeret, hvor den findes side 32 
under hoved-overskriften „Elementær ufologi 44 ). 

Over hele verden så folk de flyvende tallerkener 
og fortalte først åbent om dem, men senere hemme¬ 
ligt, fordi det ikke er morsomt at blive anset for 
tosset! Det var altid den samme historie om store, 
lydløst flyvende tingester uden hoved, hale eller vin¬ 
ger. Og de bevægede sig med fantastisk fart, eller de 
svævede i timevis som en edderkop i sit spind. 


Så trådte U.S.Airforce ind i spillet med sin sæd¬ 
vanlige myndige mine, idet man på tingesterne hæf¬ 
tede etiketten „uidentificerede /lyvende objekter 44 — 
p. gr. af deres „ukendte oprindelse 44 . Rumskibe er 
sådan set et bedre navn, eftersom vi i vore dage selv 
bygger rumskibe, som vi håber vil hjælpe os til at 
rejse ud i rummet i løbet af ganske kort tid. 

„Det ydre rum 44 er en betegnelse, som selv den 
jævne mand bliver mere og mere fortrolig med. Han 
lærer gennem pressen både at tænke på og tale om 
alt det nye, der kommer frem i tiden. Vore viden- 
skabsmænd er ved at skabe hurtige rumskibe, som 
vore bedsteforældre ikke havde turdet drømme om! 
Jules Verne har vidst det hele tiden, og hans „Rejsen 
til Månen 44 vil være vor næste sensation. 

De flyvende tallerkener peger på en særdeles vig¬ 
tig kendsgerning for os: Intet er umuligt for det 
universelle menneske! 

Engang, når vi kommer ud i rummet og der lærer 
at forstå — og adlyde — universets love, vil en helt 
ny tid oprinde for os. Vi vil til den tid nok få lært, 
at jordmennesket ikke er alene i universet, men at 
der er mange beboede planeter — således som mange 
af Jordens videnskabsmænd nu i stigende tal erkender 
og officielt udtaler. 

Der er meget, der tyder på, at flyvende tallerkener 
gennem tiderne med mellemrum har besøgt Jorden. 
En sådan tanke eller påstand støder mange, hvor¬ 
imod de finder det meget naturligt, at vi nu forbe¬ 
reder os på at foretage togter til andre planeter! 

Måske kan der være grund til at standse op et øje¬ 
blik ved dette, at mennesker ofte kan forekomme 
ejendommeligt snæversynede og inkonsekvente. De 
kan være yderst fordomsfrie på visse områder og 
samtidig meget konservative eller ortodokse i deres 
syn på andre spørgsmål. Nu er jeg næppe i stand til 
at bringe en korrekt psykologisk analyse af dette 
fænomen, men det er heller ikke min hensigt at for¬ 
søge noget sådant. Populært sagt synes det at være 
sådan, at det, vi plejer at kalde vor „børnelærdom 44 , 
trods alt sidder meget fast i vor bevidsthed. Går vi 
videre i vor undersøgelse, kan vi måske komme til 
den konstatering, at denne fastholden ved det én 
gang lærte bl. a. skyldes, at vi i skolerne har lært en 
mængde ting som facts, — af videnskaben fastslåede 
— kendsgerninger, hvor vi faktisk burde have lært 
at være fordomsfrie, åbne over for mulighederne, 

undrende, men med en sund skepsis, søgende. 

Nu møder vi altfor ofte fra dem, vi kalder vore 
modstandere, dette: „Videnskaben har bevist . . Ja¬ 
men er denne udtalelse ikke ved at være en smule 
— gammeldags? Prøv engang at lave en opstilling, 
der viser, hvad videnskaben gennem tiderne har „be- 
vist“, og ved siden af notere, hvor længe teorierne, 
„beviserne 44 holdt stik — og hvor mange der stadig 
synes at gælde. Resultatet vil blive overraskende, tror 
jeg! Og ikke mindst i vor tid er mange gamle teo¬ 
rier faldet, og flere vil falde i de nærmeste år. 

Betyder det så, at vi bør have mindre tillid til vi- 
denskabsmændene nu end før? Nej, slet ikke. Vi skal 
glæde os over, at mange af verdens førende viden- 
skabsmænd med stor åbenhed går ind for nye teorier, 
for nye kombinationer mellem videnskabens forskel¬ 
lige grene. Alt sammen i åben erkendelse af, at de 
seneste tiders videnskabelige resultater har åbnet helt 
nye veje ud til et univers, som hidtil har syntes os 
ukendt og fjernt, men i dag ligesom er kommet os 
nærmere, kommer os mere ved end før, og som må¬ 
ske kommer til at betyde en radikal ændring i jord¬ 
menneskets hele livsholdning. 

For nylig er på dansk udkommet en bog af den 
schweiziske professor i teoretsk fysik, Walter Heitler. 
Bogen hedder „Mennesket og den naturvidenskabe¬ 
lige erkendelse", og den er absolut af så stor inter¬ 
esse for os UFO-folk, at den bør omtales i UFO¬ 
NYT, og hvis ikke andre har haft den samme tanke, 
vil jeg gerne „anmelde 44 bogen i næste nummer. 

I indledningen tegner Walter Heitler bl. a. et bil¬ 
lede af vor tid, nævner vor høje levestandard, som på 
en måde eksisterer i skyggen af atomfaren og andre 
faremomenter, som truer den menneskelige eksistens, 
og han viser os, hvor nær vi er ved at blive „den tro¬ 
fast arbejdende robot, der ernæres sundt ad kemisk 
vej, ved hjælp af piller bringes i den ønskede til¬ 
stand og straks sover ind, udviser et hæmningsløst 
mod eller viljeløs lydighed, alt imens den holdes i 
godt humør takket være en fjernstyret fritidsbeskæf¬ 
tigelse. 44 

Når en moderne videnskabsmand tegner dette 
fremtidsperspektiv for Jordens mennesker som resul¬ 
tatet, vi i tigende hast nærmer os p. gr. af vort nu¬ 
værende tekniske og videnskabelige arbejdsgrundlag, 
så er der grund til at standse op og besinde sig! — 
Mange tanker og spørgsmål dukker da op. Er viden¬ 
skaben blevet „afsporet 44 — og hvornår er det sket? 


— Er der nogen mulighed for en ændring til det 
bedre? — Er det mon en nærmere forståelse af uni¬ 
versets gåder, der skal bringe os fornyelsen — og 
redningen? — Er der nogen, som bevidst arbejder på 
at hindre eller forsinke en „universel forståelse 44 ? 

Ja, der er spørgsmål nok at tage stilling til. — På 
genhør i næste nummer af UFO-NYT! 

Vagn Dybkcer 

De lunkne er folk, som kender sandheden, men 
som kun gør den gceldende så langt det passer 
med deres interesse; som derudover opgiver den. 

Blaise Pascal. 

( 1623 — 62 ). 

Litteratur,,, 

Anmeldelse 

(Ought to be translated). 

Da en del af vore medlemmer har fået tilsendt et helt 
„Nyt UFO-program 44 med titlen „Mark Age 44 , og da 
det må formodes at interessere vore læsere, vil vi 
ikke undlade at anmelde disse hæfter. Der findes nog¬ 
le få på dansk, men ellers leveres de i smukt udstyr 
på flere af hovedsprogene, så vi kan konstatere, at der 
står en pengestærk organisation bagved, idet hæfterne 
er gratis. 

Efter indholdet at dømme er det blandt andet grup¬ 
pen omkring „Giant Rock 44 , der er impliceret, idet der 
optræder kendte navne som Gabriel Green, Carl An- 
derson, Henderson, New Zealand, m. fl. Et andet 
kendt navn er Gloria Lee, der dog har taget navnefor¬ 
andring til GLO-RIA, idet hun døde for nogle år 
siden og nu sender på telepatiske og elektromagneti¬ 
ske stråler fra andre planer — planeter og rumskibe 

— hun får set sig noget omkring. Hun fortæller for 
øvrigt selv om sin død, at hun ved psykiske eksperi¬ 
menter forlod sit jordiske hylster og bagefter kun 
havde valget mellem at blive sindssyg resten af tiden 
hernede eller for evigt forlade det jordiske hylster, 
hun valgte det sidste — selv om det alligevel synes 
som om det første også indtraf hinsidan — efter hen¬ 
des „udsendelsers 44 indhold at dømme. 

De andre „sendere og meddelere 44 fra hinsidan er 
også kapaciteter vi vil have svært ved at hamle op 

med i UFO-NYT, for blot at nævne nogle navne i 
flæng Ashtar, Commanding Chief, Yolanda fra Solen, 
Jesus Kristus, Jomfru Maria, Sankt Peter, JW fra 
Jupiter m. fl. 

Det ene af programmerne der beskæftiger sig med 
UFO’er og som fortæller os, at det hele faktisk er 
psykiske væsener eller væsener på andre planer og di¬ 
mensioner, vi ikke kan nå med vore nuværende san¬ 
ser, kaldes „Program Show-Man 44 , det vidner om en 
vis form for humor hos bagmændene, der selv opfatter 
det som et Show til benefice for den letfængelige men¬ 
neskehed. 

Men skal vi forsøge at finde sammenhængen mel¬ 
lem „Mark Age“ og hvad vi ellers kender til, så kan 
vi ved en granskning af Mark Age medarbejdere, de 
navne der optræder i „udsendelserne 14 etc. se, at der 
er en sammenhæng mellem Mark Age programmet, 
Mr. X i New Zealand, Frau Weindt i Tyskland, de 
mediale gengivelser fra Hamburg, Carl Anderson, 
Gabriel Green m. fl., så vi kan roligt gå ud fra at 
Mark Age er den største organisation af psykisk in¬ 
spireret art, der nogen sinde er blevet sat i gang over¬ 
for UFO-forskningen, som vi kender den. At også 
„Psykisk Forum“ her i landet er interesseret i „Mark 
Age“ viser de seneste numrer af dette blad. 

Som en udløber heraf har vi den såkaldte UFO- 
klub i Aggesborggade i København, hvis udsendte 
program fortæller, at den psykiske interesse derinde er 
i majoriteten. Som et kuriosum kan fortælles at både 
jeg selv og Ensio Siej står opført på programmet der¬ 
indefra som foredragsholdere. Mit eget foredrag 
„fandt sted“ den 9. januar og Ensio Siej’s den 13. fe¬ 
bruar 1964. Jeg må nok hellere bede om et referat af 
vore foredrag, der efter bedste „UFO-klub“ mønster 
må have været at psykisk art, idet mit jordiske legeme 
den 9. januar var til gruppemøde i Borup og Ensio 
Siej s den 13. februar befandt sig på Politigården, hvor 
han havde nattjeneste. Siej er som bekendt ansat i 
kriminalpolitiet. At hverken Siej eller jeg har mod¬ 
taget nogen opfordring til foredrag derude behøver vel 
ikke at nævnes. Så for fremtiden skal man altså ikke 
fæstne for meget lid til de programmer „UFO-klub- 
ben“ udsender. Leif. 

Anm.: 

Hertil skal føjes et par ord, idet jeg fra mit interna¬ 
tionale arbejde har fulgt „Mark Age“ udviklingen fra 
dens fødsel, som var den første UFO-usandhed, til 
den nu er i fuldt flor på 7 (syv) sprog! 


Det vil føre for vidt at redegøre for, hvordan den 
er vokset frem opslugende alle de, som ikke accepte¬ 
rer fysiske flyvende tallerkener eller fysisk liv uden 
for vor klode. Men den har alene derved en vigtig 
mission, den skaffer os af med alle sekterister! Synd? 
Næppe, den slags mennesker beder selv om at blive 
bedraget, og det skaber så dejligt klare linier! 

Som et koriosum kan det nævnes, at det inden Glo¬ 
rias død klart skinnede igennem i „hendes“ blad „Cos- 
mon“, at der var et lederskifte på vej. 

Efter en tilpas opvarmning og tilvænning døde 
Gloria — ikke efter frit valg som anført ovenfor — 
men efter ordre!!! 

En af Glorias venner — et medie — lod hende 
vide, at „rummenneskene 44 havde bedt hende fortælle 
Gloria, at hun ikke skulle spise mere — hun var et 
guddommeligt individ, som ikke behøvede mad! 

Snart lå Gloria i sengen, og først da rygtet om 
den dødssyge nåede ud blandt uindviede, blev der 
tilkaldt en læge! Men det var for sent — Gloria døde 
— af underernæring — og hendes „venner 44 havde nu 
et sikkert middel til at styre de efterhånden tvivlende 
betalende medlemmer! 

Gloria taler nu fra åndeverdenen, så nu kan en¬ 
hver selv se, at en sådan eksisterer — det står selv 
i „Cosmon 44 . 

Her er et par små smagsprøver på pudsigheder — 
som guderne må sig forbarme — voksne mennesker 
sluger råt! Nå, det er vel udviklingens lov, hvor 
alle roller skal spilles — også narrens: 

Kære kosmonitter - 

... I de måneder der er gået siden Glorias død, er 
vi løbet ind i mange problemer og vanskeligheder i 
forbindelse med „Cosmons 44 drift, og de må nu dis¬ 
kuteres åbent. . . . 

. . . Siden Gloria forlod os fysisk, er hun dukket 
op overalt, hvor hun vidste man kunne „modtage 44 
hende. Mange har undret sig over, hvordan hun kan 
være så mange steder på én gang. På sin vis kan det 
synes mærkeligt, jeg er dog overbevist om, at der 
findes en acceptabel forklaring. (Den gives dog ikke, 
red.) ... 

... Vi er alle taknemmelige — på begge sider af 
livet — over at kunne meddele jer, at vi nu er flyt¬ 
tet ... 

. . . Gloria føler stærk modvilje imod rygning, så 

vi beder jer undlade at ryge, når I er her i vore byg¬ 
ninger . . . 

. . . Jeg har udvalgt visse mennesker, inden jeg for¬ 
lod det fysiske plan, men også efter, og disse menne¬ 
sker vil blive sat i gang af Barbara til sin tid, når jeg 
giver hende besked . . . 

. . . Det nytter ikke noget at argumentere imod 
hende, for jeg står bag hende . . . 

. . . Barbara vil altså repræsentere mig og hun vil 
vide, hvem hun skal tro, og hvad hun skal acceptere 

. . . Jeg vil gerne fortælle jer, at jeg elsker jer alle, 
og at jeg er hos jer i kærlighed, og at jeg skal blive 
hos jer i kærlighed og i harmoni med vor Faders 
plan, og jeg anmoder om jeres ærlighed og gaver og 
jeres hjælp på alle måder, for på nuværende tids¬ 
punkt er vor organisation involveret i mange ting, 
som er blevet vigtige. Men jeg vil også fortælle jer, 
at „Cosmon“ snart vil være i stand til at oprette et 
center, som vil være meget stærkt. Dette bliver i den 
nærmeste fremtid. I øjeblikket nærmer vi os dette 
punkt, og vi beder derfor om hjælp. Så vent ikke, 
hvis du føler, at du bør være generøs, for vi kan 
virkelig bruge midlerne og den anden hjælp, som 
du måtte være i stand til at give os nu. 

Der er et par ting mere, som jeg skal meddele 
jer gennem min spalte „ LEE WARD“, men det vil 
alt sammen handle om det kommende emne. 

I lys og kærlighed, 
din søster i kærlighed 

Gloria Lee. 

Det skulle være unødvendigt at sige, at SUFOI ta¬ 
ger 100 pct. afstand fra en sådan virksomhed og fra 
enhver organisation eller person, som gennem støtte 
eller samarbejde støtter de bestræbelser, som går ud 
på, at vildlede masserne om sandheden bag de flyven¬ 
de tallerkener! 

George Adamski står øverst på disse menneskers 
sorte liste, fordi han uden at rødme afslører deres 
virksomhed, hvor han kommer frem. Og man frygter 
ham, fordi han har beviserne! 

Vær på vagt! De vil muligvis få tilsendt andet 
end UFO-NYT — måske endog „fra SUFOI“. Men 
er det ikke annonceret gennem UFO-NYT, er det 
ikke fra SUFOI! Er De i tvivl, så spørg i Sunds! Re¬ 
turner materialerne — De har ikke brug for dem — 
tværtimod! Tak. H.C. 


LITTERATUR LISTE 


DANSK: 

Allin gh am: 

Rumskib fra en fremmed planet . 16,00 

Adamski: 

Flyvende tallerkener er landet (norsk) ... 16,00 

Ombord i rumskibene . 18,00 

De fremmede rumskibe og vor fremtid ... 19,75 

Rummennesker (dublikeret) . 2,00 

Saturnturen I (dublikeret) . 2,50 

Kosmisk filosofi (nyudkommet) . 22,00 

Williamson: 

Den glemte vej til planeterne . 39,50 

SUFOI: 

UFO-NYT 1960 5,00 

UFO-NYT 1961 10,00 

UFO-NYT 1962 -i- november . 10,00 

UFO-NYT 1963 (næsten udsolgt) pr. nr. 2,00 

Kongresberetningen 1963 . 8,50 

ENGELSK: 

Adamski: 

Cosmic Philosophy . 35,00 

Questions -|- Answers (kuriositet) 

begrænset oplag . 5,00 

Hornet: 

Sons of the sun (meget fin) . 37,50 

On the trail of the sun gods (udk. snart) ???? 
Michel: 

The truth about flying saucers . 26,75 

Flying saucers and the straight - 

line mystery . 35,00 

/ es s up: 

The Expanding case for UFO . 26,75 


Alle ovennævnte bøger haves på lager og kan leve¬ 
res omgående. Til de anførte priser kommer eventu¬ 
elt opkrævningsgebyr. 

SUFOI kan endvidere levere alle andre ikke ud¬ 
gåede udenlandske UFO-bøger, men vi må regne med 
ca. 6 ugers leveringstid. Prisen på udenlandske UFO- 
bøger — som altid er indbundet — ligger omkring 
] de 30,00 kr. Send os Deres bestilling - mange af bø¬ 
gerne er snart udsolgt! 

SUFOI : 

Den i sidste nummer annoncerede engelske bog fra 
SUFOI foreligger i løbet af ca. 14 dage. Prisen er 
28,00 — glæd Dem selv — støt os — bestil nu!!! 

Det vcesentlige er ikke det at Icere, men at tilegne 
sig det, man leer er. Paul Valery. 


Diverse... 

»Moralske penge« 

Igennem årene har jeg tit og ofte haft lyst til at skrive 
cm et eller andet her i vort blad, noget som i tilknyt¬ 
ning til UFO-arbejdet har ligget mig på sinde, men 
det var næsten altid sådan, at der netop blev behand¬ 
let et lignende emne, som man selv vilde have skrevet 
r lidt om, og sikkert bedre end jeg kunne gøre det, — 
imidlertid viser det, at de samme tanker kan være til 
stede hos flere af os på samme tid, men nu vover 
jeg altså forsøget denne gang, dog uden at være skuf¬ 
fet, hvis én eller anden også skulle have fundet sam¬ 
me emne egnet til kombination med den etiske og mo¬ 
ralske side af UFO-forskningen. — Jeg vedlægger 
her en lille artikel udklippet af „J.A.K. Bladet“. 

Citat: Flyvende Tallerken. 

Nairobi, lørdag (RB.-AFP.)... 

En flyvende tallerken, der var tre gange så stor som 
cn fuldmåne, er blevet iagttaget over det nordlige 
Kenya. — Fænomenet blev iagttaget af tre europæere 
og adskillige afrikanere, der oplyste at de kunne se 
den lysende genstand i fem minutter. — Det lokale 
meteorologiske institut har ikke været i stand til at 
give nogen forklaring på observationen, og politiet 
har indført foreteelsen under „uforklarlige observa- 
tioner“. 

(Middelfart Venstreblad, 3. nov. 62). 

Kommentad i „J.A.K. Bladet (< af 8. december 62: 
— Det er mærkeligt nok, men gang på gang dukker 
fænomenet op. Og selv videnskaben tør jo ikke be¬ 
nægte muligheden. Faste benægtere er derimod vist¬ 
nok militærvæsenet. Det forøger vel nærmest troen på, 
at der virkelig foregår mystiske ting i det himmelrum, 
der jo også nu er genstand for interesse fra „jord- 
menneskers“ side. — Citat slut. —! 


Det kan man vist uden overdrivelse kalde positivi¬ 
tet, at et ugeskrift som „J.A.K Bladet“ tor komme 
med en sådan udtalelse overhovedet; det læses dog af 
mange mennesker, hvoraf en del sikkert aldrig har 
hørt om UFO-problemet; — men hvorfor nu denne 
ganske åbenbare positivitet overfor emnet? — ja, det 
er jo netop det interessante, — mon det kunne tænkes, 
at man inden for J.A.K.-sagen har de samme vanske¬ 
ligheder at strides med, som vi har og har haft i 
UFO-sagen igennem årene? — Personlig må jeg svare 
et klart „]a“, fordi jeg har studeret symptomerne in¬ 
den for begge felter, og lad mig straks slå helt fast: 
J.A.K.-sagen er som UFO-sagen ganske neutral, er 
ikke politiisk, ikke sekterisk; men udelukkende inter¬ 
esseret i oplysning til den brede befolkning om øko¬ 
nomisk frigørelse fra det gamle rentesystems udplyn¬ 
dring af masserne. — Når hver enkelt menneske 
bliver fuldstændig oplyst om rentesystemets ødelæg¬ 
gende virkning i samfundet, ja, da opstår der natur¬ 
lige tankecendringer hos mennesket, som en vigtig og 
nødvendig begyndelse til større forståelse af livet og 
os selv. — Men hvad betyder da disse initialer: 
J.A.K.? — Bogstaverne står for Jord, Arbejde, ( — ) 
Kapital. — Jord i udvidet betydning, rastoffer o. lign. 
vil, når de kommer i forbindelse med Arbejde, danne 
den virkelige Kapital, ikke at forveksle med pengene, 
som af samfundet skabes og betales, til at være om- 
scetningsmiddel for førnævnte Kap/tal (= produktet); 

— men desværre er pengene blevet et mål og ikke et 
middel, og virker på denne måde, og „takket“ være 
renteuvæsenet, forarmer det samfundet mere og mere, 
og landets statsgæld er kæmpemilliardbeløb, hvortil 
vi hos højfinansen låner nye summer for, ikke at af¬ 
vikle gælden, — næh — til at betale renterne af den 
gamle gæld. — Rentesystemet er den ganske direkte 
årsag til vor krones ringe værdi (i dag ca. 17 øre). — 
Det fandt en dansk mand ud af for mange år siden; 

— det var den nu snart 85-årige landinspektør K. E. 
Kristiansen, Middelfart, og han startede i 1931 J.A.K.- 
sagen, og meget vand er løbet i stranden siden da, og 
mange renter betalt; dog er bremsen begyndt at virke, 
og landinspektøren kan se tilbage på et liv i retskaf¬ 
fenhedens tjeneste, fra en lille beskeden start i 1931, 
til oprettelsen af J.A.K. Landsbanken i Middelfart, 
der i dag omsætter 20 millioner kr. årligt, og yder 
rentefri lån, bl. a. til ca. tusind danske ejendomme 
over hele landet, helt eller delvis rentefri finansieret 
gennem J.A.K. banken; dog her at komme nærmere 

ind på bankens mange funktioner er temmelig meget; 
men jeg skal i det følgende forklare hovedtanken i 
J.A.K.-sagen i korte træk. — Der findes desværre 
mennesker, som ikke kan begribe, at penge uden ren¬ 
ter er de allerbedste, fordi de er reelle og har alle 
betingelser for at være et neutralt omsætningsmiddel; — 
Hvad vil et neutralt omsætningsmiddel sige? Det vil 
sige et omsætningsmiddel, der ikke ceder de værdier 
det omsætter, et omsætningsmiddel, der ikke udtyndes 
ved at fjerne værdier fra det samfund, hvori de har 
deres reelle dækning. — Ja, det lyder godt nok, men 
hvorledes når vi, at få et sådant neutralt omsætnings¬ 
middel. Hvis man virkelig ønsker at kunne besvare 
dette spørgsmål, må man bruge sin tanke. Ikke til 
unyttig spekulation på hvorledes man nu bedst kan 
kcele for et eller andet dogme, en eller anden særin¬ 
teresse, som andre har hængt ind i ens hjerne, for at 
snylte på ens dumhed, eller for at man kan kæle for 
sin „Viden 44 , når der er lejlighed til at vise den. — 
Der er derimod noget som hedder erkendelsens glce- 
de! Det er en glæde, der er så stor og rig, men den 
er kun tilgængelig for dem, der er parat til for en 
stund at opgive deres egne teorier, for at åbne sig 
for nye tanker, for enten at vist? dem bort, når man 
opdager de er forkerte, eller tage dem ind, og til gen¬ 
gæld opleve glæden ved at gennemskue et problem! 
— Hvis en mand i Kredit- eller Hypotekforening lå¬ 
ner 10.000 kr. til en kurs af 80, må han tage 12.300 
kr. hjem som virkelig lån, der betales 4,5 pct. i rente 
og 5 pct. i årlig ydelse over en 60-årig periode. — 
Kustabet er på 2.300 kr. plus renten 23-000 kr -|- 
10.000 kr., der var det anmodede lån, i alt kommer 
han til at betale 37.300 kr. for et lån på 10.000 kr.! 

Omkostningerne var altså 27.300 kr. for at låne 
10.000 kr.! — Kan manden klare sine forpligtelser 
overfor långiveren er „alt i orden 44 , i modsat fald er 
denne der som en mis; men hvad er det egentlig der 
sker? — Da låntageren ikke må fabrikere pengene 
selv til at betale med, må han altså producere mere 
(arbejde mere), men disse produkter (arbejder) bliver 
derved fjernet fra samfundets fcellesbeholdning , over i 
långiverens, i forvejen bugnende, kasse i form af ren¬ 
ter, og disse renter bliver af låntageren lagt på pro¬ 
duktet (arbejdet), som samfundet skal købe. — Lån¬ 
giveren sender rentekronen ud som nye lån, med nye 
større byrder, og „fabrikerer 44 penge helt sideløbende 
med de penge, Nationalbanken sender ud som omsæt¬ 
ningsmiddel ! — Hvad er resultatet ? — en dødssyg 


krone, der cirkulerer i omsætningen sammen med den 
fra Nationalbanken udstedte sunde krone, men de lig¬ 
ner hinanden indtil ukendelighed! — „Forestillingen 44 
på Børsen, — hvor det for spekulanten drejer sig om 
retten til at købe obligationen på de 37.500 kr., 
en lille administration så billig som mulig, og hvor 
panteoblgationen er den fineste sikkerhed der kan fås! 

— alligevel må denne sikkerhed vige for en mønt hvis 
værdi er mere end tvivlsom. Er dette et system, der 
kan godtages af et samfund, der sætter pris på ret¬ 
skaffenhed? — „Kurstabet 44 , som vi ser her forsvinder 
tilsyneladende (for låntageren) i den blå luft; men de 
havner dog sluttelig i profitmagernes lommer! — Er 
dette retskaffenhed? — Det spurgte landinspektør 
Kristiansen også sig selv om for 33 år siden; men han 
har nu tværtimod bevidst i alle disse år, at en kreds 
af borgere udmærket kan financiere sig selv, ved at 
give afkald på en lille indlånsrentei i få år, imod at 
spare høj udlånsrente i mange år. — Men hvorfor 
kan samfundet så ikke? —, fordi den brede befolk¬ 
ningsgruppe er uoplyst endnu på dette så vigtige om¬ 
råde; — det gamle system har vi jo fået indbanket 
gennem hele vor opdragelse, og vi er fast forankrede 
i troen på, at det ikke kan være anderledes. Derfor 
arbejder man i disse kredse, hvor økonomisk frigørelse 
er målet, ikke på politisk eller sekterisk plan, men 
ud fra det naturprincip, at praksis er den bedste lære¬ 
mester, og mennesker, der virkelig forstår uselvisk¬ 
hedens lov, vil naturligt finde deres moralske ståsted. 

— Disse mennesker er jo også helt klar over, at ad 
politisk vej nåes der intet varigt effektivt, og drives 
disse idealer som sekterisme ender man i fanatisme, 
derimod kan man ved at praktisere ren uselviskhed i 
hverdagen, netop på det økonomiske område, frem¬ 
elske en positiv tankeændring hos den enkelte, for det 
må stå helt klart: Fjern den økonomiske utryghed, der 
hersker overalt i vor verden, og vi rykker op i en høj¬ 
ere klasse i moral og etik: Livsmeningen bliver for¬ 
ståelig, da selve livet følgelig ikke mere er en han¬ 
delsvare, men en guddommelig tilskikkelse, som vi 
desværre ikke sanser på vort nuværende udviklings¬ 
trin, men begyndelsen; — ja, den ligger også her hos 
os selv. — Har vi UFO-folk ikke hørt disse strofer 
før? Jo vi genkender dem utvivlsomt, men har vi 
nogen sinde tænkt over, at det vel nok er det økono¬ 
miske djcevlespil, der har drevet os ud, hvor vi nu 
står, måske ved den yderste grænse? — Og har vi 
nogen sinde tænkt over, hvad økonomisk frigørelse 

kunne betyde for os? — Køb og salg — de to kon¬ 
traster i vort liv; hvad har du at sælge, hvad kan du 
købe for det salget indbringer? — Hvad er al handel 
baseret på: Overpris! Hvad er al arbejdsløn baseret 
på: Underpris! — Atter to kontraster, der gennem¬ 
syrer vor hverdag, og ofte resulterer i arbejdskampe 
og stridigheder, der igen hemmer samfundets natur¬ 
lige udvikling. — Med måde er alting godt, således 
også med modsætninger og kontraster; men når disse 
forhold i overdreven grad benyttes til udbygning af 
masserne, vil overdrivelsen i sig selv bære de dårlige 
resultater, som vi har været vidner til de sidste år, 
jeg tænker her på kerneenergiens destruktive anven¬ 
delse. — Vi har nu set, hvorledes rentesystemets øde¬ 
læggende virkning for samfundets trivsel arbejder, 
— vi har set hvorledes politikernes håbløse kamp al¬ 
tid ender i inflation, ja, inflation hos de spekulerende 
og velhavende, men knugende deflation hos det ar¬ 
bejdende samfunds stadigvæk mere og mere værdiløse 
omsætnings- og lønningsmidler. — Hvor er det vise¬ 
ligt, når man ser loven: Benyt den frie vilje til ego¬ 
istiske og næsteretskrænkende udbytning, men stå selv 
til sidst som den fattigste af de fattige, de mest magt¬ 
løse og mest bedragne, så vist som det værste, der 
kan times mennesker, er at miste sandhedens og ret¬ 
tens klarende tanke.-Ja, snakken her var jo 

egentlig temmelig deprimerende, dog, vi må jo ind¬ 
rømme, at det er kendsgerninger, hvor nødig vi vil; 
men er der da lyspunkter ih-ja! — De universelle 
tanker, der ligger til grund for J.A.K. ideen hvor 
man praktiserer selvfinanciering daglig, er i hvert 
fald ét af lyspunkterne, og ideen breder sig som ringe 
i vandet, efterhånden som det går op for hver enkelt, 
at det gamle systems renteudplyndring er som kejse¬ 
rens nye klæder, og fremgangsmåden er kort og godt: 
Ved at lade sine penge, som lønmodtager eller for¬ 
retningsdrivende, gå over bankens checkkontoafdeling, 
kan med et gennemsnitsindeståede beløb, dannes basis 
for rentefrit lån (der betales kun for udført admini¬ 
stration) (arbejde), eller man kan indskyde et beløb i 
bankens anden afdeling den langfristede afdeling hvor 
administrationsbidrag f. t. er 1,5 pct. p. a. af restbe¬ 
løbet, og hvor lånebeløbets størrelse afhænger af den 
indestående tid og et fordelingstal; er egnet til større 
lån og udgiften er kun ca. 1 /10 af udgifterne ved lån 
fra de gængse kanaler; i stedet for at betale renter 
afdrager man det lånte beløb; de mange kan spare 
renterne til de få, ved at financiere sig selv med sine 


egne penge. Banken driver dog også alm bankvirk¬ 
somhed med ind- og udlånsrente efter gældende sats, 
men hovedvægten er lagt efter ovennævnte princip. 
Målet for J.A.K.’s virke er oprettelse af en samfunds¬ 
bank, hvor handel, industri, håndværk og borgere, 
kort sagt alle kan låne penge til investering og uden 
renter, hvor resultatet vil blive en sund købedygtig 
krone, billiggørelse af livsfornødenhederne, og vi når 
et stadium, hvor al udbud og al efterspørgsel vil kom¬ 
me nær ligevægtstillingen, og det åndelige mørke vi 
roder rundt i vil endelig kunne oplyses, det materi¬ 
elle begær slukkes, til fordel for højere interesser, 
der passer bedre med den tekniske udvikling vi har. 
— Nogle vil måske sige: Utopi, — andre gennem¬ 
skuer det med det samme som den eneste farbare vej, 
og her kan vi i al fald få det bevis, vi så tit har øn¬ 
sket os i andre forbindelser. Beviset er som nævnt, 
Lånebanken i Middelfart, der fra et lille sart „tanke- 
frø“, er vokset op til en blomstrende virksomhed, 
først og fremmest til hjælp for de mennesker, der be¬ 
nytter sig af banken, men også som et eksempel til 
efterfølgelse, og i hvert fald fritaget for profitmagere 
cg kuponartister. — Men tro endelig ikke, at J.A.K.- 
sagen ikke har mærket vore gamle kendinge fra tavs¬ 
hedsgruppen, de har også været her og kommer sta¬ 
dig, men takket være demokratimedaljens forside, har 
man nok kunnet hemme ideens udbredelse, men 
standse den, aldrig! Ting af betydning for menneske¬ 
hedens fremgang bliver startet når den kosmiske or¬ 
densfølge er til stede, hverken før eller senere, og 
hvad enten det synes godt eller mindre godt, — kun 
vil jeg til slut ønske og håbe, at en eller anden inden 
for vor sag har indset nødvendigheden af økonomisk 
frigørelse, for på denne måde kan en begyndelse til 
fuld forståelse også gøres. 

V. Haakonson. 


Bibliotekerne 

Pas på vore bibliotekers økonomi. Husk, at der er 
udgifter til porto foruden lånegebyret. Send venligst 
fremtidigt dækning for portoudgifterne. Beløbet bli¬ 
ver så 2,50 kr. alt i alt. Tak. Vedlæg også porto når 
De blot beder om oplysninger. 

Forskningsformer 


at udbygge deres viden til gavn for lidende men¬ 
nesker. 


For nogle årtier siden meddelte en svensk for¬ 
sker i et botanisk tidsskrift resultaterne af sit 
arbejde med nogle upåagtede skimmelsvampe. Hans 
undersøgelser havde ikke haft skygge af praktisk 
sigte, og havde en lægmand spurgt ham, hvad hans 
årelange slid egentlig skulle gøre godt for, måtte 
han have svaret, at det blot burde ses som et ud¬ 
tryk for ønsket om at udvide den menneskelige 
erkendelse. 


10 mod 1 på, at vor tænkte lægmand ville have 
modtaget dette svar med en hovedrysten og åben¬ 
lys vantro. Havde et voksent menneske virkelig 
brugt tid, kræfter og penge på at beskæftige sig 
med noget så inderlig ligegyldigt og nytteløst? 
Måtte man ikke hellere se at få jaget hr. forskeren 
ud på grøftegraveri? 

Men lad os forestille os, at lægmanden i slutnin¬ 
gen af fyrrerne blev ramt af en dobbeltsidet lun¬ 
gebetændelse, og at hans liv blev reddet ved hjælp 
af det nyligt fremkomne penicillin. Så havde han 
måttet takke sin skaber for, at Sir Alexander Fle¬ 
ming havde opdaget penicillinvirkningen, og mon 
han ikke ville have revideret sin opfattelse af den 
svenske svampeforsker, hvis han havde fået at 
vide, at Sir Alexander Fleming i sit epokegørende 
forskningsarbejde havde fundet en såre værdifuld 
hjælp i svenskerens skimmelsvampe-beskrivelser? 

Dr. Mandahl-Barth, som De kunne læse om i B.T. 
i går, havde studeret snegle i årevis, før WHO bad 
ham om hjælp, et studium, der har fået mange til 
at mumle om tåbeligt spild af tid og energi — højt 
nok til, at den 53-årige forsker ikke kunne undgå 
at høre det. Men endnu engang har det vist sig, 
hvor vældige perspektiver der kan ligge gemt i en 
forskning, som udadtil kan syne som et goldt pus¬ 
leri for gråsprængte lærde med appetit på viden¬ 
skabelige petitesser. 


Man må ønske Mandahl-Barth lykke til med det 
fortsatte arbejde blandt myriader af afrikanske 
snegle. Millioners liv kan afhænge af, om det kro¬ 
nes med held. 

Og vi må ønske os selv til lykke med, at vi 
også herhjemme har forskere, der trods vanske¬ 
lige arbejdsforhold og ofte alt for trægt løbende 
hjælpekilder ofrer deres fritid år ud og år ind, for 



Ovenstående leder i B.T. den 2. november 1963 
henleder opmærksomheden på, hvor stor betydning 
såkaldte utraditionelle forskere mange gange har 
haft for menneskeheden. 

I de fleste tilfælde får de vel lov at forblive i 
upåagtethed, fordi deres interesser ligger udenfor 
de anerkendte videnskabers interessesfære, hvis end¬ 
da de ikke ligefrem bliver modarbejdet og latter¬ 
liggjort på grund af deres utraditionelle forskning, 
fordi den i mange tilfælde ofte går imod det, som 
nu engang er vedtaget og anerkendt. 

Dr. Mandahl-Barth, som lederen her omtaler, har 
vel nok været mere heldig end de fleste, der for¬ 
sker på eget initiativ, idet hans fritidsinteresse — 
at forske snegle — har medført, at WHO (Ver¬ 
dens Sundheds Organisation) allerede i 1950 blev 
interesseret i hans snegleforskning, hvilket har med¬ 
ført, at forskellige institutioner og private har ydet 
betydelige bidrag, således at der nu kan opføres et 
forsknings-laboratorium i tilknytning til Danmarks 
Akvarium, hvor Dr. Mandahl-Barth er ansat som 
inspektør. 

Projektet med opførelse af forsknings-laborato¬ 
riet, som primært vil få til opgave at være med¬ 
virkende til bekæmpelse mod en af tropernes vær¬ 
ste svøber, bilharziosen, var dog nær gået i va¬ 
sken på grund af, at fredningsmyndighederne ikke 
kunne dispensere fra nogle latterlige bestemmelser, 
hvor 7 (syv) forkrøblede egetræer måtte fældes. 
Det er unægtelig også en vanskelig beslutning, når 
'man tager i betragtning, at laboratoriets formål 
skulle være at bekæmpe en frygtelig sygdom, som 
150—200 millioner mennesker er angrebet af. Sa¬ 
gen blev ordnet, og man nøjedes dennegang med 
|at forsinke projektet i mange måneder. 

Den omstændighed, at en så besynderlig forsk¬ 
ningsgren, som snegleforskning for almindeligt dø¬ 
delige synes at være, har vakt så stor opmærksom¬ 
hed, skyldes, at man indenfor WHO i adskillige 
år har været klar over, at visse sneglearter funge¬ 
rer som værtsdyr for indvoldsorme, der forårsager 
den frygtelige sygdom, bilharziose, som har været 
kendt, især i troperne, igennem årtusinder — og 
som i dag raser med så stor heftighed, at sund- 

hedsmyndighederne, bl. a. i Ægypten, er på nippet 
til at fortvivle. 

De frygtede indvoldsormes æg kommer med men¬ 
neskets udtømmelser i vandet. Når larverne er 
klækket, borer de sig ind i eksemplarer af visse 
sneglearter, og her vokser de op og formerer sig. 
En enkelt snegl kan være grobund for op til 12.000 
individer. En skønne dag baner hærskarer af nye 
larver sig ud af deres værtsdyr, og derefter har de 
kun et mål: at bore sig ind gennem huden på de 
mennesker, aber og enkelte andre pattedyr, der går 
ud i vandet for at bade, vaske sig eller drikke. 

Seks uger senere er de nået så vidt, at de kan 
begynde at lægge æg, og patienten får kvalme, 
svimmelhedsanfald, hovedpine, høj feber og blod i 
urin og afføring. I syv år kan indvoldsormene leve 
i organismen, og selv om den angrebne skulle være 
så heldig at slippe af med dem, vil han udsætte 
sig for fornyede angreb, hver gang han færdes i 
bilharzia-inficeret vand. 

Dr. Mandahl-Barth har under sin årelange fri¬ 
tidsforskning fundet frem til en snegleart, som ef¬ 
ter al sandsynlighed vil kunne benyttes i kampen 
mod de sygdomsbærende snegle. Denne snegl, som 
lever ret udbredt fra Kenya til Sydafrika, er al¬ 
drig fundet i inficeret tilstand, og det har vist sig 
umuligt at inficere den eksperimentalt. Yderligere 
har Dr. Mandahl-Barth ved akvarieforsøg fundet 
ud af, at denne snegl, som er meget hurtig til at 
formere sig, i løbet af relativ kort tid er i stand 
til at fortrænge en bestand af sygdomsbærende 
snegle. Hvis den også kan gøre det i naturen, når 
den bliver fremelsket, hvilket Dr. Mandahl-Barth 
formoder, er der god grund til at tro, der her er 
fundet et effektivt middel til kampen mod bil¬ 
harziosen. 

Det er ikke mindst interessant, at der her — 
i giftbekæmpelsens tidsalder — er tale om at tage 
naturens egne midler til hjælp. Sammen med en 
oplæring til større hygiejne, og ved en forbedring 
af levestandarden i udviklingslandene, i forbindel¬ 
se med at skabe gode livsbetingelser for en art af 
naturens små hjælpere, skulle der være store mu¬ 
ligheder for — relativt hurtigt — og uden større øko¬ 
nomiske investeringer, at bekæmpe endnu en af 
menneskehedens største plager. 

Ja, men det har da intet med UFO-sagen at 


gøre! Nej, sådan set ikke, men det har noget at 
gøre med menneskehedens ve og vel — og uden 
den taget i betragtning vil der heller ikke være 
nogen UFO-sag af reel værdi. Uden fremskridt i 
menneskets udvikling på Jorden, vil der ganske 
givet ikke være nogen mulighed for en tilnærmelse 
til højere civilisationer i andre verdener. 

A.H . 

„Handy" 

I Jyllands-Posten, søndag den 16. februar 1964, kun¬ 
ne man læse et udmærket indlæg imod hr. „Handy", 
som jo efterhånden ser sekterister overalt. Det var en 
fornøjelse at se, hvordan hr. stud. scient. Fl. Ahren- 
kiel, fagligt og præcist manede det spøgelse i jorden, 
som „Handy“ søger at holde liv i. Og, hvor er det 
sandt, at hr. „Handy" i stedet for, hvis viljen var til 
stede, kunne gøre en positiv og gavnlig naturviden¬ 
skabelig indsats ved at fortælle om de store opsigts¬ 
vækkende oplysninger, som UFO-NYT er så rigt på. 
Hvad med artiklen af Aime Michel? Hvad med rum¬ 
platformen? Hvad med observationerne fra Skandina¬ 
vien blot for at nævne noget af „sensationsstoffet“. 
Men sagen er nok den, at „Handy" ikke tør, det er 
trods alt lettere at latterliggøre end at være saglig 
. . . når det drejer sig om UFO-sagen! 

Lad os få flere af den slags indlæg, hver gang 
journalister behandler SUFOI uretfærdigt — så kan 
det være, at de efterhånden finder ud af, at de ikke 
bør arbejde usagligt og selvbestaltet — til skade for 
læsernes sande indtryk af SUFOI og det skandinavi¬ 
ske UFO-arbejde. 

H.C. 

Sandheden er altid det stcerkeste argument. 

Sofokles. 

Ny astronaut-chef 

Oberstløjtnant Andrian Nikolajev har overtaget posten 
som chef for de sovjetiske rumpiloter efter verdens 
første rum-mand, Juri Gagarin. 

Gagarin er blevet forfremmet, men hærens blad, 
Røde Stjerne, der meddeler chefskiftet, oplyser intet 
om Gagarins nye arbejdsområde. 

Nikolajev er gift med verdens første kvindelige 
„kosmonette“, Valentina Teresjova, der venter sit 
første barn. (Reuter). 

Lidt fro udklipscentralen 

Raketekspert død 

Professor Eugen Sanger, en af verdens kendteste ra- 
ketvidenskabsmænd, døde i dag i Vestberlin. Han 
faldt død om under et foredragsmøde på Vestberlins 
tekniske Højskole. 

Professor Eugen Sanger, der blev 58 år, var på 
grund af sine banebrydende videnskabelige arbejder 
om luftfart og rumteknik højt anskrevet i den inter¬ 
nationale fagverden. 

Den 1. marts 1963 overtog han en nyoprettet lære¬ 
stol i aeroteknik ved Berlins tekniske Højskole. 

Hele verdens opmærksomhed samledes om professor 
Sanger da det i efteråret 1961 kom frem, at de raket¬ 
ter, som en stolt præsident Nasser præsenterede ved 
en militærparade i Cairo den 27. juli, var delvis kon¬ 
strueret af den tyske raketekspert. 

Sanger blev tvunget til at tage sin afsked fra Ra¬ 
ketforskningslaboratoriet i september 1961. Sidste år 
blev professoren dog tilbudt den nye lærestol ved 
Berlins tekniske Højskole, hvor han var i gang med 
en række forelæsninger om rumfartsteknikkens Ele¬ 
menter. 


USA har opsendt sin anden atomdrevne satellit, og 
forsøget har været vellykket, oplyser den amerikan¬ 
ske atomenergikommission. 

Berl. Tidn., 8.12.63. 


Paven og U Thant korresponderer 

Pave Paul VI appellerte 6. januar fra Jerusalem i et 
budskap til generalsekretær U Thant om at alle myn- 
digheter som har ansvaret for verdens folk, må gjøre 
alt, hvad de kan for å skape fred — fred i sannhet, 
rettferdighet, frihet og nestekjærlighet. I et svar 7. 
januar hilste U Thant denne fredsappell velkommen 
og tilføyde at „ettersom fredens bevarelse er FN’s 
viktigste mål, kan jeg forsikre Dem om at vi slutter 
oss til Deres Hellighets appell og uttrykker et inder¬ 
lig håp om at alle mennesker vil forene sine krefter 
for å fjerne alle tenkelige misforståelser i en uopp- 
hørlig søken etter verdensfred.“ 


Månens egen skyld 

Elektrisk felt hindrede TV-kameraerne i Ranger 6 
i at starte 

Den australske videnskabsmand, professor Victor Al¬ 
bert Bailey har fremsat en teori om, at det var Månen 
selv, der forhindrede den amerikanske TV-satellit 
Range-6 i at tage TV-billeder før landingen forleden. 

Ranger-6 ramte efter 65 timers flugt fra Cape 
Kennedy næsten det forud beregnede sted i „Stilhe¬ 
dens hav“, men til amerikanernes umådelige skuffel¬ 
se lykkedes det ikke at sætte nogle af satellittens TV- 
kameraer i funktion ved hjælp af radioimpulser. De 
amerikanske teknikere har ikke været i stand til at 
påpege årsagen til denne svigten. 

Nu har professor Bailey nævnt den mulighed, at 
der omkring Månen findes et elektrisk ladet felt, som 
kan have hindret radiosignalerne i at koble de seks 
TV-apparater til. 

Månen er mellem fem og syv gange mere radioak¬ 
tiv end tidligere antaget, erklærer en sovjetisk vi¬ 
denskabsmand. Denne omstændighed må tages i 
betragtning ved raketskud mod jorddrabanten. 

For første gang i 25 år er der blevet opdaget en 
ny radioaktiv partikel. Den har straks fået navnet 
»Silicon 25«. 

Opdagelsen er gjort af fysikerne D. Barton og R. 
McPherson på det canadiske McGill-universitet, 
hvor man i 1899 også opdagede de radioaktive par¬ 
tikler Alfa og Betal. Berl. Tidn., 8.12.63. 

USA vil i 1966 opsende fem satelliter, som skal kred¬ 
se rundt om Månen for at tage nærbilleder af over¬ 
fladen som forberedelse til den første amerikaners 
landgang, sandsynligvis i årene 1967—70, oplyste 
vicedirektøren for den amerikanske rumfartsledelse 
Robert Seamans i dag. 

Det nye amerikanske Måne-satellitprogram skal 
virkeliggøres med de kraftige »Atlas-Agena«-ra- 
ketter. Berl. Tidn., 29.9.63. 

Vore interkontinentale raketter er ikke pålidelige, 
og jeg vil muligvis blive forstødt til helvede for 
at have sagt dette. 

Senator Barry Goldwater. 

Russerne klar 

Vil kunne oversætte et eventuelt Marssprog med 
elektronhjerne på ca. et døgn 

Sovjetrussiske videnskabsmænd vil kunne oversætte 
Mars-sproget i løbet af 24 timer, hvis bare Mars-be- 
boerne er samarbejdsvillige, oplyser chefen for det 
matematisk-sprogvidenskabelige institut under det 
sovjetiske videnskabernes akademi, professor Andre- 
jev. 

I en tale i Leningrad erklærede professoren: „Hvis 
jeg får fat i 1000 sider skriftsprog fra en anden pla¬ 
net, og skriften består af tydeligt definerbare tegn, 
så er jeg rede til at finde tilstrækkeligt mange oplys¬ 
ninger om sprogets karakteristik til at forstå tekstens 
mening“. 

Professor Andrejev oplyser, at han vil anvende 
elektronhjerne og to matematisk-sprogvidenskabelige 
systemer til oversættelsen. Systemerne er „sandsynlig- 
hedssystemet“ og det „teoretiske multiplikationssy- 
stem“. Det første analyserer sproget ud fra den pro¬ 
centvise fordeling af kombinationer af to, tre eller 
flere tegn, og det andet bygger på muligheden for 
kombinationer af ord. 


De Forenede Staters nye præsidens, Lyndon B. 
Johnson, sluttede sig i aftes til Kennedys forslag om, 
at USA og Sovjetunionen i fællesskab skulle gøre 
en ekspedition til Månen. Den sovjetiske chefde¬ 
legerede ved FN, Nicolaj Fedorenko, lovede, at 
hans regering ikke ville sky nogen anstrengelse for 
fredeligt samarbejde i rummet. 

Helsingør Dagblad, 3.12.63. 

FN’s politiske hovedkomite har med akklamation 
vedtaget en lov, der fastslår, at udforskning af det 
ydre rum kun bør finde sted, når den er til gode 
for menneskeheden. 

Loven er udformet i den 28 nationers rumforsk¬ 
ningskomite under et voldsomt tovtrækkeri mellem 
USA og Sovjetunionen. Den kræver nu kun general¬ 
forsamlingens billigelse for at være vedtaget. 

Berl. Tidn., 8.12.63. 

Farer på havet man hen, ej sind, men kun him¬ 
mel man skifter. 


Forbundskansler Ludwig Erhard har advaret det 
tyske folk mod at jage efter penge og popularitet. 
— Det er på tide, at de åndelige værdier igen ind¬ 
tager den plads, der tilkommer dem. I de sidste år 
er det materielle element bleve fremherskende, 
sagde Erhard, der talte på et møde i Bonn. 

Forbundskansleren kritiserede de politiske partier, 
fordi de i alt for høj grad lod sig dirigere af in¬ 
teressegrupper. 

— Det kan man ikke kalde politik, sagde kans¬ 
leren. I politik må man ikke skele til højre eller 
venstre, men hele tiden skue lige ud i fremtiden. 
Jeg er ingen troldmand, men jeg lader mig lede af 
min samvittighed og mit ansvar. 

Berl. Tidn. 8.12.63. 


Fysikeren Vsevolov Troitsky oplyste i et radio¬ 
interview, at han var kommet til dette resultat 
ved hjælp af radiobølger med forskellig intensitet. 

Han har desuden konstateret, at Månen i en 
dybde af 50—70 kilometer har en temperatur på 
mindst 1000 grader Celsius, mens der på overfla¬ 
den hersker 40 graders kulde. 

Berl. Tidn., 3.3.63. 

Trods tilbageslag, der iblandt forsinkelse, er USA 
langt fremme med planerne om en Måne-rejse. Le¬ 
deren af rum-administrationens planlægningsafde¬ 
ling, Addison Rothrock, oplyser, at de flyvninger, 
hvormed Måne-rejsen skal forberedes, vil komme 
til at spænde over 1300 ture omkring Jorden, dels 
med tomandsskibe, dels med måneskibet »Apolio«. 

Astronauterne skal herunder ikke blot foretage 
sammenkobling af rumskibe, men selv forlade de¬ 
res kabiner og skifte fra det ene fartøj til det an¬ 
det i vægtløs tilstand. 

Berl. Tidn. 15.9.63. 


Kongres 

SUFOI’s kontaktudvalg har besluttet, at der ikke skal 
afholdes kongres i 1964. Til gengæld kan De glæde 
Dem til den kongres der planlægges afholdt i 1965. 


Seneca. 

Det er muligt, at en landing på Månen ikke opnås 
før i slutningen af dette århundrede, men begiven¬ 
hederne kan jo ofte tage fart, selv om de nu synes 
så langt borte. De første pionerer var i det mind¬ 
ste på det rigtige spor, og det har derfor sin inter¬ 
esse at gengive det reviderede fremtidige udkast, 
som Arthur Clarke gav i september 62, og som 
lyder: 

Den første flyvning omkring Månen vil ske i 
1967. 

Den første landing af mennesker på Månen vil 
blive mellem 1972 og 1976, skønt der er en chance 
for, at det bliver tidligere, måske endog i 1968. 

En Måne-base vil blive opført i 1975. 

(A.H. Smdpluk). 

il I:' I 


Pilot jager U FO 

En pilot fra US-ANG (Air National Guard), hvis 
navn ikke må nævnes, fordi han endnu er aktiv i hæ¬ 
ren, har meddelt NICAP nedennævnte tildragelse. 

Begivenheden fandt sted for tre år siden og er — 
så vidt NICAP bekendt — aldrig blevet publiceret af 
USAF. Piloten fløj en B-27 jetbomber over Cinnin- 
nati, da han pludselig i en kurve så et ejendommeligt 
flyvende objekt. Objektet syntes at befinde sig i en 
højde af ca. 7.500 m, og afstanden fra B-27 til ob¬ 
jektet var fra 16 til 25 km. 

Piloten gav B-27 fuld gas og forsøgte at nærme sig 
UFO’et, men dette forhøjede sin hastighed netop så 
meget, at afstanden holdtes. 

I sin beretning skrev piloten: „Stadig, når afstan¬ 
den var fra 15 til 20 km, syntes UFO’et at rykke et 
stykke tilbage. 44 

Mens han stadig forsøgte at komme nærmere, hørte 
han, at en anden pilot pr. radio gav jordstationen en 
beretning om det samme UFO. 

Gennem 30 minutter forsøgte B-27 piloten at kom¬ 
me UFO’et på nærmere hold. Så indså han det håb¬ 
løse heri og opgav forfølgelsen. 

Denne fortrolige beretning er afgivet til Benegrass- 
NICAP-gruppen i Lexington (Kentucky), hvis leder 
er den tidligere luftvåbenmajor D. Leet. 

„ UFO‘lnvestigator“ — Slei. 


Fortjener alvorlig studium 

Encyclopedia Britannica har nu også et punkt om 
flyvende tallerkener. Det hævder, at flyvevåbnet dag¬ 
ligt undersøger rapporter om dem. Det udtaler også, 
at UFO-observationerne fortjener alvorligt studium 
og at dette kan lede til fremskridt ikke blot indenfor 
lægevidenskaben, men også øge kendskabet til men¬ 
neskets adfærdsmønster. 

LLPlej 


UFO over Edinburgh 

Tre mennesker hævdede i dag at have set et UFO 
passere over Edinburgh i sydvestlig retning, skrev 
„Dispatch 44 den 26. juli 1963. Bladet fortsatte: Et 
af vidnerne, fru Ruth Scott fra Roslin berettede føl¬ 
gende: Det sølvgrå objekt, der fløj langsomt, be¬ 
fandt sig over vore hoveder, da min søn udbrød: „Se 
mor!“ Han pegede på det skiveformede fartøj. Jeg 
kunne næppe tro mine egne øjne. Det var i hvert 
fald ikke noget kendt luftfartøj 4 *. Ti år gamle Simon 
Scott, der er elev på Rudolph Steiner Skolen i Edin¬ 
burgh sagde: „Jeg er ikke fly-kender eller noget i 
den retning, men jeg kender et fly, når jeg ser et. 
Dette var ikke noget sådant. Det havde en flad un¬ 
derdel og en rundet top. Underdelen var mørk, si¬ 
den sølvgrå og kuplen sølv-blå. Underdelen syntes at 
rotere. Det bevægede sig meget langsomt over him¬ 
len, og efter tre minutters forløb forsvandt det i en 
sky“. Det tredje vidne var herr J. G. Odotte fra 
Kenya, der p. t. studerer på universitetet i Edin¬ 
burgh. „Objektet sås tydeligt i to-tre minutter. Det 
havde ingen vinger eller ror. Det så ud som en tal¬ 
lerken med en omvendt kop ovenpå. Den uhyggelige 
tingest lavede overhovedet ingen støj, endskønt der 
var tydelig bevægelse at spore fra underdelen af ob¬ 
jektet 44 . Det mærkelige objekt forbavsede personalet i 
kontroltårnet på Turnhouse-lufthavnen. „En sådan 
tingest har vi ikke set her. Der er heller ikke startet 
noget, der kunne forveksles med et UFO. Alt, hvad 
vi har, er fly. 44 Edinburgh’s politi hævdede, at de 
havde ikke modtaget nogen rapporter om objektet. 

NlCAP-reporter/ej 

De kommende begivenheder kaster deres skygge 

forud. 


Cicero. 



Den virkelige fjende 

„Det er ikke USA, der er Ruslands fjende eller Rus¬ 
land, der er USA’s fjende“, siger Dr. Linus Pauling. 
„Den virkelige fjende er den samlede militær-indu¬ 
stri, der prøver på at over-opruste os.“ Nobelprista¬ 
geren udtaler at såfremt krig, som et middel til at 
skaffe fuld beskæftigelse, blev afskaffet, og man i ste¬ 
det indsatte alle vore resourcer i rumforskningen, vil¬ 
le disse personer ikke hindre os i at opnå fred, men 
tværtimod hjælpe med til det. 

LLPlej 

Du gamle måne 

Telescoper i Flagstaff, Arizona har optaget tre store, 
rødt-farvede vulkanudbrud efterfulgt af røgskyer. 
Videnskabsmænd siger nu, at Månens kratere blev 
forårsaget af vulkanudbrud og ikke af meteorer. 

LLPlej 


Professor Marcel F. Hornet 

I „Miinchener AZ“ den 19. maj 1963 findes følgende 
om professor Marcel F. Hornets foredrag i fa. Sie¬ 
mens: 

„Selv om også hovedparten af videnskabsmænd an¬ 
ser mig for åndssvag og overspændt, så fastholder jeg 
dog, hvad jeg har sagt: mennesker fra en forhistorisk 
kultur ejede en flyveteknik. Ja, i forhistorisk tid ek¬ 
sisterede en enhedskultur. Et teknisk højt udviklet 
folk levede på Jorden, og muligt kendte de til flyv¬ 
ning til andre stjerner. Gennem en morderisk krig må 
dette folk have sønderflænget sig selv i en atombrand. 

Jeg har i min 40 årige forskertid, hvorunder jeg har 
berejst steder som Marokko, Tunesien, Ægypten, Sy¬ 
rien, Libanon, Palæstina, Tyrkiet, Nordamerika, Haiti, 
Venezuela og Brasilien, sammenholdt utallige doku¬ 
menter, som er gådefulde, hvis man ikke ser dem som 
et bevis for en eneste kultur. Hvorledes kunne f. eks. 
de gamle ægyptere have den hellige tomme, hvis mål 
beroede på længden af Jordens radius fra Jordens 
midtpunkt til polen? Hvorledes har mennesker for 
1.000 siden ved Nasca i Peru på et fladt plateau kun¬ 
net bygge en dyrekredskalender på 20 km i diameter, 
og som i sin helhed kun kan ses fra en højde af 800 
m? Hvad siger De til bibelteksten: Og jeg hævede 
atter mine øjne og se, der var en flyvende rulle, den 


er 20 alen lang og 10 alen bred . . . ? Jeg har konstate¬ 
ret, at næsten alle gamle kulturer brugte overensstem¬ 
mende symboler, og at tallet på beretninger om fly¬ 
legemer er uhyre stort. Jeg har sammenholdt mine 
dokumenter, og enhver skulle drage sine slutninger ud 
herfra. 

Professor Hornet har som arkæolog ikke det mindste 
med den såkaldte UFO-forskning at gøre. Hans talrige 
bøger behandler i hovedsagen resultaterne af hans 
utallige forskningsrejser i de gamle kulturlande. Så 
meget mere indtryk må hans oplevelse på rejsen fra 
Sydamerika til Europa have gjort på ham. (Her så han 
et UFO og gjorde optegnelser herom. Se kongresbe¬ 
retningen side 10. Red.). 

Informationen, Wien. Slei. 

Pave ord 

I vor tid skaber det universelle og almenmenneskeli¬ 
ge vel problemer, som har verdensformat. De kan 
kun løses af en for alle gældende autoritet, hvis 
magtudfoldelse, styreform og virkemidler også er i 
verdensformat, og som har handlekraft overalt på 
Jorden. Johannes XXIII 

Den nye tidsalder, som rummets erobrere har åbnet 
for os, vil kun få Herrens velsignelse, hvis menne¬ 
skene vil kunne anerkende, at de alle er brødre 
fremfor rivaler, og hvis de vil forstå at bringe ordne¬ 
de forhold i verden, alt i hellig gudsfrygt med re¬ 
spekt for loven og i barmhjertighedens og samarbej¬ 
dets ånd. Paul VI 

(Første budskab. 22. juni 1963) 
Fra „Le Courrier lnterplanétaire". 
Oversat: Aage Voss. 

Lceserindlceg 

Nu, hvor UFO-NYT er på 40 sider, skulle det være 
muligt at optage et begrænset antal korte indlæg fra 
læserne. 

Har De noget på hjerte, som De mener kan have 
interesse for andre så lad os høre fra Dem. Spørgs¬ 
mål, notitser, småindlæg og lignende modtages ger¬ 
ne — fuld adresse kræves. 

Ikke anvendte indlæg vil blive returneret med an¬ 
givelse af, hvorfor De ikke er anvendt. Vedlæg der¬ 
for venligst svarporto. Tak. 


Gruppeliste fortsat 

Birkerød: K. Benn, Stationsvej 3, tlf. 01 81 33 92 

Gentofte: B. Brandt, Ermelundsvej 109, tlf. GE 1490. 

Glostrup: H. Jørgensen, Diget 5, Glostrup, telefon 
01 961303. 

Kastrup I: Leif E. Pedersen, Kastrupvej 260, tlf. 01 

V, telf. 918 y. 

Kontaktpersoner pr. 1. juli 1963 

JYLLAND: 

Aalborg: Anton Andersen, Rughaven 13. 

Brovst: N. Stampe, telf. 200. 

Børkop: K. Sørensen, Overgade 18. 

Svendborg: Frank Lerbæk, Strandhuse 35, 
tlf. 21 34 76. 

SJÆLLAND OG LOLLAND-FALSTER: 

Bidstrup: K. E. Nielsen, Skovgaardspark 11, 
Frederiksværk: A. Hauser, Birkevej 63 st. 

Føllenslev: H. Olrik, Græsmarken pr. Føllenslev. 
Hedehusene: S. Larsen, Bakkevej 1, Fløng. 

Holbæk: H. Lehmann, Mosevang 29. 

Horslunde: Lynge Petersen, Højevej, telf. 96. 

Lou: M. Larsen, Vilbanehøj. 

Maribo: John West Henriksen, Gasværksvej 3, telf. 
474. 

Roskilde: E. S. Petersen, GI. Landevej 26. 

Rødby: Ole Henningsen, Fayesvej 39, Nakskov. 
Stevns: K. Hansen, Kræmmergaarden, St. Heddinge. 
St. Merløse: S. Jensen, Stenlillevej pr. St. Merløse, 
tlf. 182. 

Svinninge: A. Hervik, „Birkholm“, pr. Svinninge, 
telf. 461. 

KØBENHAVN: 

Ballerup: J. Trap, Damtoften 17. 

Nyboder: S. Olsen, Set. Paulsgade 14, Kbhvn. K. 
Rødovre: E. Arndt, Lucernevej 123, Vanløse. 
Sortedam: K. Tandrup Christensen, Gammeltofts¬ 
gade 8. Kbhv. K. 

Sundby: Å. M. Christensen, Bachersvej 67. 
tlf. SU 9525. 

SUFOI-NORGE 

Hovedkvarter: Nils Sælensminde, Fyllingen, Bergen, 
tlf. 6 1194. 

Rapportcentral: Gunnar Bertelsen, Hovdenvegen 13 A, 
Hop, Bergen. 

KONTAKTPERSONER 
Bjerkreim: Håkon Tjørn, Landsdal. 

Bodø: Knut Rønning, Gildeskålveien 2. 

Dokka: Anders Frederiksen, Evjemoen. 
Gammersvik: Sigmund Simmenes. 

Hokksund: M. Hallingstad. 

Hop St.: Wohlert Nilsen, Postbox 118. 

Leknes: H. Normann Jensen, Box 28, Leknes i 
Lofoten. 

Oppdal: Sverre Teveldal. 

Oslo: Gunnar Helgedagsrud, Hagavågen 30, Jessheim. 
Porsgrunn: Hans E. Vaaga, Breidablikk. 

Ringerike: Tore Asal, Sandbråden, Åsa, Norderhov. 
Salhus: Sveinung Nilsen, Salhus, Bergen. 

Skien: Per Landgraff Holm, Øvre Skotlandsvei 6. 
Stord: Audun Elvik, Stensletten, Skotteberg. 

Svolvår: Terje Andreassen, Box 83. 

Søndre Høland: Kristian Ydersbond, Hemnes. 

Søvik: Ivar T. Martinsen, Søvik på Søreidgrend, 
Fana. 

Tromsø: Arnold Lockertsen, Gulengård. 

Tønsberg: Arne Foss, Utsiktsveien 3, Teie. 

Vikeså: Arnfinn Austrumdal. 




